Ketidaktentuan Politik Itali Bebankan Dolar Euro, Sementara Pound Pamer Pengukuhan

Awal dagangan sesi pasaran Eropah menyaksikan Pound Sterling menunjukkan kenaikan dipercayai didorong oleh komen positif oleh ahli Parlimen Parti Buruh, Keir Starmer.
Starmer menyatakan bahawa peraturan perlu disediakan untuk menhentikan Brexit tanpa perjanjian. Beliau yang turut melihat beberapa kalangan dalam parti Buruh yang mengharapkan lanjutan Artikel 50 dalam usaha untuk mencari jalan penyelesaian bagi no-deal Brexit.
Sementara di Itali turut menjadi tumpuan dengan ketidaktentuan politik yang masih melanda. Parti Bintang Lima (Five Star) dan Parti Demokrasi (Democratic) semakin hampir untuk membentuk gabungan baru pada penghujung minggu ini namun mereka dilihat tidak mampu untuk mencapai persetujuan untuk calon pemimpin gabungan tersebut.
Jika para pemimpin parti tidak mencapai persetujuan pada pertengahan minggu ini, Presiden Itali Sergio Mattarella mengatakan bahawa beliau akan membubarkan parlimen dan akan mencetuskan pilihanraya semula.
 Ketidaktentuan politik di Itali serta kemerosotan pada ekonomi Jerman sebagai ekonomi terbesar di zon Eropah akan terus membebankan dagangan dolar Euro dalam waktu terdekat ini.
Sementara matawang utama dolar Amerika Syarikat akan dipengaruhi oleh data keyakinan pengguna yang akan diterbitkan pada sesi dagangan New York malam nanti.
Matawang safe-haven Yen dan Swiss franc bakal menjadi tumpuan pasaran kembali jika perkembangan rundingan dagang kembali mencetuskan kebimbangan terhadap para pelabur.
Begitu juga dagangan komoditi termasuk minyak mentah dan emas yang turut sensitif terhadap perubahan pada sentimen dalam pasaran.


Pertumbuhan Gaji UK Sekali Lagi Mengejutkan Pasaran!

Bank of England (BOE) terus berada di bawah tekanan untuk terus melanjutkan kenaikan kadar faedah berikutan peningkatan berterusan dalam pertumbuhan gaji di UK.
Data terbaru yang dikeluarkan Pejabat Statistik Kebangsaan (ONS) pada awal sesi Eropah menunjukkan purata pendapatan (tidak termasuk bonus) meningkat 6.4% dalam tempoh tiga bulan hingga November berbanding setahun sebelumnya.
Menurut ONS, ini adalah peningkatan terbesar yang dicatatkan sejak rekod bermula pada 2001, tidak termasuk kenaikan yang direkodkan ketika Covid melanda.
 Sementara itu, kadar pengangguran UK pula kekal pada paras terendah sejak 1974 pada bulan November dengan peningkatan 3.7%, menepati jangkaan pasaran secara meluas.
Angka-angka ini mencadangkan bahawa pasaran buruh kekal ketat untuk keselesaan di bank pusat, di mana pegawai bimbang inflasi akan lebih sukar untuk diturunkan jika gaji terus meningkat pada kadar semasa.
Tekanan pada taraf hidup telah mencetuskan mogok sejak beberapa bulan kebelakangan ini, apabila pekerja yang melibatkan jururawat, paramedik, pemandu bas dan kakitangan awam mendesak kenaikan gaji untuk mengimbangi inflasi.
BOE kini dijangka akan meningkatkan kadar faedah untuk kali ke-10 berturut-turut pada awal bulan depan.


Pasaran Sudah Pulih? Ini Perkara Trader Perlu Tahu Pada Awal Minggu!

Pembukaan dagangan awal minggu menyaksikan pasaran kembali tenang dari kebimbangan mengenai varian baru Covid-19, yang kini dikenali sebagai Omicron.
Bagaimanapun, penganalisis memberi amaran tentang lebih banyak volatiliti akan datang dalam pasaran susulan risiko terbaru itu.
Mata wang safe-haven yen, yang mendapat manfaat terbesar dengan kenaikan 2% pada minggu lalu, merosot hampir 0.4% berbanding dolar greenback pada sesi Asia hari ini.
Omicron yang pertama kali ditemui di Afrika Selatan, telah mendorong negara-negara di seluruh dunia dengan pantas mengetatkan kawalan sempadan pada hari Jumaat, kerana ia dipercayai ‘kebal’ daripada vaksin sedia ada.
Varian tersebut mempunyai bilangan mutasi yang sangat tinggi, dengan lebih daripada 30 dalam spike protein utama, iaitu struktur digunakan virus untuk masuk ke dalam sel yang diserang.
 Berbanding kebanyakan mata wang utama, indeks dolar diniagakan lebih tinggi pada 96.25, menguat di sekitar paras ketinggian 16 bulan.
Sementara itu, mata wang euro mula beransur-ansur berundur dari keuntungan yang dicatatkan pada akhir minggu lalu susulan penyusutan US dolar yang disebabkan pengambilan untung oleh pasaran dan kemerosotan hasil bon AS 10 tahun.
Keyakinan untuk Federal Reserve (Fed) mengetatkan dasar dengan kenaikan kadar faedah lebih cepat, mata wang greenback terus mengukuh walaupun sedikit terkesan dengan kebimbangan pasaran terhadap varian Omicron akan bantutkan pertumbuhan AS.
Tumpuan kini disasarkan kepada data pekerjaan NFP AS pada hari Jumaat minggu ini, yang akan menjadi penggerak kepada USD seterusnya.
Di sisi lain, dolar Aussie dan kiwi kembali stabil setelah menjunam ke paras terendah hampir tiga bulan disebabkan kekhuatiran terhadap varian baharu tersebut.


Sentimen Terkini Pasaran Forex Pada Sesi Dagangan Asia

US dolar mengukuh berbanding enam matawang utama pada hari Jumaat .Pada awal minggu US dolar telah menunjukkan trend penyusutan dan hal ini boleh memberi tekanan kepada US dolar pada masa akan hadapan.
Indeks US dolar sedikit melemah berbanding enam matawang utama yang lain sebanyak 0.01% kepada paras harga 89.75 setakat pada pukul 9.50 pagi.
Indeks US dolar telah membuat kenaikan sebanyak 0.8% pada minggu ini dan mencapai paras tertinggi pada bacaan 90.178 berikutan keredaan kebimbangan perang perdagatngan serta rundingan baik daripada Korea Utara.
“Salah satu sebab mengapa US dolar menguat pada akhir tiga bulan ini kerana ,banyak pelabur menutup posisi jualan US dolar lantas membuatkan US dolar menguat,” kata Shin Kadota, ahli strategi senior di Barclays.
 Pair USD/JPY menurun kepada paras harga 104.560 mencapai harga terendah 16 bulan yang lepas. Pada hari Isnin perdagangan pair USD/JPY naik kepada paras 106.440. Pair ini dilihat menaik 1.6% pada minggu ini dan menurun sebanyak 5.5% dalam masa tiga bulan pertama pada 2018.
Pair EUR/USD menaik sebanyak 0.07% kepada paras harga 1.2309. Pair ini menaik sebanyak 2.5% pada tiga bulan pertama pada tahun ini.
Pair GBP/USD pula membuat kenaikan sebanyak 3.8% pada tiga bulan pertama pada 2018, pencapaian yang bagus dari pertengahan tahun 2015. Pair GBP/USD mengukuh kerana disokong dengan rundingan yang positif berikutan peralihan Brexit.
Pair AUD/USD naik sebanyak 0.1% kepada paras harga 0.7686 akan tetapi telah merosot jauh kepada paras harga 0.7648 yang dicapai pada hari Khamis. Pair AUD/USD telah menurun sebanyak 1.7% pada suku tahun pertama 2018.


USD/CAD Semakin ‘Bearish’ Selepas G7 Tambah Tekanan Terhadap Rusia

Jangkaan kenaikan harga minyak mentah bakal mendorong sokongan terhadap dolar Kanada yang sensitif terhadap pasaran minyak global.
Selain isu bekalan minyak yang semakin ketat, perbincangan anggota G7 dalam persidangan di Jerman dilihat akan menambahkan lagi kebimbangan terhadap sentimen pasaran minyak.
Langkah yang dilihat akan bertujuan untuk menambahkan tekanan terhadap Rusia, sekatan bakal dikenakan ke atas insurans dan perkapalan serta mengehadkan kapasiti pengangkutan minyak mentah dan produk petroleum Rusia.
Amerika Syarikat (AS) juga dilaporkan akan meningkatkan tambahan tarif terhadap barangan Rusia bernilai sekitar $2.3 bilion dalam usaha menekan Rusia sebagai protes terhadap tindakan pencerobohan ke atas Ukraine.
Meneliti pergerakan harga pada carta pasangan mata wang USD/CAD, harga telah mula memaparkan kecenderungan penurunan harga pada dagangan hari ini (Selasa).
Sebelum ini, pada dagangan penghujung minggu lalu lagi pelabur telah bersedia untuk pergerakan bearish harga setelah harga mula susut di bawah paras halangan Moving Average 50 (MA50) pada rangka masa 1 jam pergerakan di carta USD/CAD.
Pergerakan harga mendatar pada awal minggu semalam, berlegar di zon 1.29000 sebelum menyusut ke paras lebih rendah hari ini.
 Setelah mendatar sepanjang sesi Asia, harga dilihat telah menyambung penurunan lebih rendah di awal sesi Eropah bermula mencecah sekitar 1.28300 setakat jam 3 petang waktu tempatan.
Penurunan lebih rendah bakal dijangkakan untuk harga seterusnya menuju ke paras tumpuan sekitar 1.27500 sebelum penurunan yang diteruskan bakal singgah menguji zon RBS (resistance become support) pada 1.26000 pula.
Untuk jangkaan kenaikan harga pula, paras 1.29000 akan menjadi rintangan yang bakal diuji harga sebelum harga yang meningkat lebih tinggi melepasi paras tersebut akan memberi isyarat untuk harga meneruskan kenaikan.
Dan melepasi juga paras halangan MA50 akan memberi isyarat bullish kepada pelabur untuk menjangkakan harga menuju pula ke paras rintangan 1.3000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Hartanah US Merosot, US Dolar Sedikit Terkesan

Jumlah permit bangunan yang dikeluarkan di US mencatat kejatuhan pada Mei menghakis keyakinan dalam sektor hartanah negara ini seperti yang dilaporkan pukul 8.30 malam tadi.
Dalam laporan tersebut, peratusan rumah yang mula dibina merosot 5.5% dari bulan April. Jangkaan penganalisis bagi data kali ini ialah peningkatan 4.1% dari bulan April.
Manakala, jumlah permit bangunan yang dikeluarkan merosot 4.9% kepada 1.168 juta unit berbanding data sebelum itu 1.228 juta. Jangkaan bagi data kali ini ialah peningkatan 1.25 juta unit pada Mei.
 Selepas laporan ini dikeluarkan, Eur/Usd didagang di sekitar 1.1175 berbanding 1.1168 sebelum data ini dikeluarkan. Gbp/Usd bergerak di sekitar 1.2788 dari 1.2271, manakala Usd/Jpy turun dari 111.33 kepada 111.20.
Indeks US dolar yang mengukur kekuatan matawang greenback berbanding enam matawang yang lain bergerak di sekitar 97.32 setakat pukul 9 malam dari 97.36 sebelum data dikeluarkan.
Pasaran Amerika Syarikat akan dibuka sebentar saja lagi pada pukul 9.30 malam.


Pergolakan Politik Di Eropah Dorong Penurunan Harga Dagangan EUR/USD

Sentimen pasaran dilihat agak bercampur pada dagangan awal minggu ini namun US dolar berjaya mempamerkan pengukuhan berbanding matawang utama yang lain.
Penggubal polisi di Amerika Syarikat mengatakan mereka akan melakukan pelbagai langkah demi mempertahankan kestabilan ekonomi dalam situasi tekanan namun bertegas kadar faedah tidak akan diturunkan sehingga ke paras negatif. Kadar faedah dijangka akan kekal rendah buat waktu ini berhampiran paras sifar.
Matawang Euro pada awal minggu memperlihatkan penurunan pada nilai dagangan yang ketara memasuki sesi pasaran Eropah semalam.
Hal ini didorong oleh pengumuman Suruhanajaya Kesatuan Eropah (EU) pada Ahad untuk mengambil tindakan undang-undang terhadap Mahkamah Jerman berikutan isu program rangsangan bank pusat Eropah (ECB) sebelum ini.
Turun menambahkan lagi tekanan Euro pada sesi Eropah semalam susulan data pengeluaran perindustrian Itali yang diterbitkan dengan bacaan angka yang merudum. Angka bacaan data untuk bulan Mac mencatatkan kejatuhan kepada -28.4% lebih rendah berbanding jangkaan -20.0%.
Diperhatikan pergerakan harga pada carta pasangan matawang EUR/USD semalam, harga membuat kenaikan yang lemah pada sesi Asia hampir menyentuh paras 1.08500 sebelum penurunan dipamerkan pada sesi Eropah.
Penurunan harga diteruskan sehingga dagangan sesi New York dengan paras terendah harian mencecah hampir sekitar 1.08000 sebelum bergerak perlahan pada penghujung sesi dan menutup dagangan di sekitar paras tersebut.
 Bersambung pada sesi Asia hari ini, harga dilihat meneruskan penurunan lebih rendah berbanding paras terendah harian semalam dan menuju paras support minggu lalu sekitar 1.07650.
Penurunan lebih rendah yang diteruskan akan zon support lebih rendah di paras 1.07300 yang diuji pada dagangan April lalu namun gagal ditembusi harga.
Sebaliknya jika harga kembali membuat kenaikan semula, paras tumpuan pada 1.08300 di zon SBR (support become resistance) akan diuji semula. Harga juga akan menguji garis halangan dinamik Moving Average 50 (MA50).
Melepasi halangan MA50 akan memberikan isyarat awal perubahan trend harga pada carta EUR/USD sebelum akan meneruskan kenaikan menuju paras tumpuan 1.09000 pada zon SBR yang lebih tinggi.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/JPY Dah Berhenti Terbang, Harga Bakal Junam Minggu Ini?

Corak kenaikan harga yang dipaparkan pada carta pasangan mata wang USD/JPY dilihat mula terbantut pada penghujung minggu lalu.
Jangkaan untuk harga mencapai paras 139.00 tidak kesampaian apabila harga mula mendatar dan memberikan petanda awal untuk trend bullish sebelumnya itu berakhir.
Sebelum ini, US dolar dilihat mengekalkan pengukuhannya sepanjang minggu lalu dengan beberapa faktor yang diteliti memihak kepada US dolar.
Namun, pada Jumaat lalu tumpuan terarah pada ucapan oleh Pengerusi Federal Reserve (Fed) Jerome Powell yang menghadiri acara perbincangan di Washington.
Dalam kenyataan beliau, situasi semasa dilihat tidak memerlukan bank pusat untuk menaikkan kadar faedah selepas ini.
Ini telah melenyapkan jangkaan untuk pengetatan dasar diteruskan berdasarkan pandangan yang dilontarkan oleh beberapa Presiden Fed minggu lalu.
Justeru, US dolar dilihat mula berundur dari pengukuhannya dan menyusut pada penutupan dagangan di sesi terakhir.
Jika diteliti juga pada carta USD/JPY, penurunan harga pada Jumaat lalu turut memperlihatkan harga yang mula bergerak di bawah garisan Moving Average 50 (MA50) pada rangka masa 1 jam sebagai isyarat awal perubahan trend bearish.
 Harga yang berlegar di sekitar 138.00 pada pembukaan awal minggu ini berkemungkinan akan turun menjejaki zon tumpuan 137.00 yang akan bertindak sebagai zon support sementara.
Sekiranya zon tersebut berjaya melantunkan semula harga, halangan MA50 akan diuji kembali dan jika ditembusi barulah kenaikan akan diteruskan ke paras lebih tinggi.
Melepasi ketinggian dicapai minggu lalu akan menjangkakan harga menguji zon rintangan pada 139.300.
Namun jika harga jatuh lebih rendah setelah menembusi zon 137.00, harga boleh mencecah sehingga ke paras 135.00 di mana pernah menjadi kawasan tumpuan harga beberapa minggu lalu.
Susut lebih rendah akan menjangkakan harga menuju zon support pada 133.800.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Hadam Analisa Fundamental Bagi Logam Berharga Dalam Sesi Asia Hari Ini

Dagangan sesi Asia pada Jumaat menyaksikan kejatuhan dari logam berharga apabila sentimen pasaran berada dalam keadaan tidak menentu berikutan risiko politik dan pandangan bercampur-campur terhadap kenaikan Fed pada tahun ini.
Emas di Comex mencatatkan dagangan menurun sebanyak 0.13 peratus kepada $1,225.45 satu troy ounce. Di tempat lain, komoditi silver futures menyusut sebanyak 0.24 peratus kepada $17.288 satu troy ounce manakala copper menjunam sebanyak 0.11 peratus.
Semalam, emas diniaga meningkat lebih ketara pada hari Khamis gara-gara kemerosotan yang dicatat oleh US Dollar. Matawang tersebut mula kehilangan kuasa apabila bank pusat mengambil pendekatan lebih dovish terhadap jangkaan kenaikan kadar yang seterusnya bagi tahun ini.
 Fed juga meletakkan unjuran kenaikan kadar secara beransur-ansur bagi tahun 2017 dengan mengekalkan jangkaan tiga kali kenaikan dengan baki dua lagi kenaikan yang berpotensi dilakukan sehingga penghujung tahun ini.
Pengerusi Fed, Janet Yellen berkata dalam satu sidang media pada Khamis bahawa bank pusat AS akan terus mengekalkan dasar monetari sedia ada namun bukanlah dalam tempoh yang agak lama bagi mengelakkan situasi yang memaksa Fed dalam “menaikkan kadar dengan terlalu cepat”.
Beberapa data positif yang dikeluarkan dari AS termasuklah laporan tuntutan pengangguran juga tidak mempunyai sebarang impak kepada logam kuning malahan terus didagang di paras yang agak tinggi.
Beberapa Data Positif Dari AS Langsung Tidak Membantu Pengukuhan US Dollar


2 Matawang Yang Kukuh Ini Akan Jadi Tarikan Pelabur!

Menjadi dagangan tumpuan pelabur pada sesi New York semalam adalah dolar Kanada yang mengukuh setelah bank pusat Kanada mengumumkan dasar monetari dikekalkan.
Bank of Canada (BOC) mengekalkan kadar faedah di paras 1.75% untuk mesyuarat September dengan menyatakan dasar polisi yang digunapakai sekarang adalah bertepatan dan menyokong ekonomi negara walaupun berdepan krisis perdagangan global.
Secara teknikal, Loonie telah melonjak lebih 100 pips berbanding dolar USD susulan kenyataan positif oleh bank pusat yang meningkatkan keyakinan pelabur terhadap kestabilan ekonomi Kanada.
Namun sebelum itu, pengukuhan nilai matawang lebih didahului oleh Pound Sterling pada sesi sebelumnya ekoran kebimbangan pasaran terhadap situasi Brexit tanpa perjanjian bersama Kesatuan Eropah (EU) semakin berkurangan.
 Terkini, para penggubal undang-undang di UK telah menolak cadangan untuk diadakan pilihan raya dengan undian yang dimenangi. Keadaan ini akan menyukarkan lagi Perdana Menteri UK Boris Johnson untuk meneruskan agenda beliau.
Susulan kekalahan tersebut, PM Johnson menyatakan di dewan parlimen bahawa kerajaan tidak boleh berfungsi dengan baik jika Parlimen menyerahkan undang-undang yang menghapuskan keupayaan kerajaan untuk berunding. Justeru itu, beliau mengatakan pilihan raya yang baru adalah perlu.
Sementara itu, dagangan matawang dolar Amerika Syarikat (AS) didagangkan lemah pada hari ini kecuali berbanding matawang Yen Jepun ekoran pelabur masih dibayangi penurunan pada bacaan data tinjauan PMI perkilangan di Amerika Syarikat selain ketidakpastian pada keputusan rundingan dagang AS-China masih memberi kegelisahan kepada pelabur.
Perkembangan di Eropah, calon pengerusi di European Central Bank (ECB), Christine Lagarde dalam ucapan beliau semalam mengatakan dengan inflasi yang kekal rendah, polisi yang sangat akomodatif adalah dilihat wajar untuk tempoh yang berpanjangan.
Dagangan dolar Euro buat masa ini juga dilihat berjaya mencatatkan pengukuhan berbanding dolar AS dengan turut mengambil kesempatan ke atas dagangan matawang Amerika yang lemah itu.


Sentimen Terkini Pasaran : Pelabur Lega Amerika Meredakan Perang-Dagang

US dollar menguat dalam sesi dagangan New York pada hari Rabu dengan matawang Yen melemah sejak pukul 7 malam tadi berikutan kebimbangan yang semakin reda dalam isu perang perdagangan.
Yen dilihat menguat sejak Isnin apabila situasi perang perdagangan semakin memuncak dengan kedua-dua negara kuasa ekonomi besar dunia Amerika-China dan melemah secara mendadak ketika ini. Hal ini disebabkan pendekatan Presiden Trump yang membuat keputusan untuk tidak bertindak keras kepada China dalam isu perdagangan dua hala. Ia sekaligus telah meredakan kebimbangan pelabur dalam perkara ini.
Indeks US dollar yang mengukur kekuatan matawang greenback berbanding beberapa matawang lain naik 0.35% setakat pada pukul 9.53 malam.
Major pair  seperti EUR/USD setakat ini susut 0.32% dengan GBP/USD jatuh 0.42%. USD/JPY setakat ini membuat kenaikan sebanyak 0.31%, USD/CAD susut 0.11% dengan USD/CHF naik 0.36%. Pair AUD/USD dan NZD/USD masing-masing membuat penurunan sebanyak 0.08% dan 0.57% setakat ini.
 Matawang paling kuat setakat ini adalah CAD, manakala matawang paling lemah adalah, NZD. Dengan menggabungkan matawang paling kuat dan lemah, pair NZD/CAD merekodkan penurunan 0.65%.
Pasaran sedikit reda selepas pengumuman White House di mana halangan kepada syarikat yang dimiliki 25% atau lebih oleh China daripada membeli teknologi dari Amerika Syarikat, tetapi kerajaan akan bergantung kepada Jawatankuasa Pelaburan Asing Amerika Syarikat (CFIUS) untuk menyelia pelaburan asing di negara itu agar teknologi mereka terus terpelihara.
Secara keseluruhan, tindakan ini dilihat tidak sekeras berbanding cadangan sebelum ini. Ia sekaligus telah meredakan kebimbangan pasaran terhadap perang perdagangan global.
Matawang Euro ketika ini juga melemah berikutan pengukuhan secara keseluruhan oleh matawang US dollar, ketegangan perdagangan Amerika-Eropah, dan pasaran kini berhati-hati menjelang perhimpunan Kesatuan Eropah yang akan bermula pada Khamis.


Gagal Tembus Rintangan Minggu Lalu, USD/CAD Menjunam 100 Pips!

Momentum kenaikan harga pada carta pasangan mata wang USD/CAD pada sesi Asia semalam gagal dikekalkan selepas pelabur menyaksikan harga kembali menjunam semula.
Pada mulanya harga telah membuat kenaikan sehingga ke paras 1.26300 menguji semula zon resistance yang dicapai pada minggu lalu.
Selepas mencapai zon tersebut pada awal sesi Asia, harga kembali menjunam 100 pips sehingga ke penghujung sesi New York.
Situasi penurunan harga tersebut didorong oleh penyusutan US dolar selepas reaksi pasaran susulan data inflasi Amerika Syarikat (AS) yang diterbitkan.
Dolar Kanada juga turut mengukuh selepas negara-negara pengeksport petroleum (OPEC) telah meningkatkan unjuran pertumbuhan permintaan minyak global untuk tahun 2021 kepada 5.95 juta tong sehari daripada 5.89 tong sehari sebelumnya.
Penganalisis melihat isyarat untuk trend bearish pada carta USD/CAD selepas harga jatuh di bawah paras halangan Moving Average 50 (MA50) pada rangka masa 1 jam pergerakan harga.
 Jika harga berjaya turun lebih rendah di bawah paras 1.25200, harga dijangka untuk menuju ke paras sokongan pada 1.24700.
Paras tersebut berada pada zon RBS (resistance become support) yang menjadi tumpuan pada dagangan Mac lalu.
Sekiranya harga melonjak semula melepasi halangan MA50, kenaikan dilihat akan menguji rintangan pada 1.26000 sebelum ke zon resistance 1.26300 semula. Kenaikan lebih tinggi akan mensasarkan paras ketinggian terbaru sekitar 1.26700.
Lihat gambar carta pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AS Cuti Hari Ini, Macam Mana Nak Trade Ni?

Pergerakan perlahan mata wang terpapar pada awal minggu di tengah-tengah kewaspadaan pelabur menuju data penting yang akan diterbitkan minggu ini.
Dagangan indeks dolar terhad di sekitar harga 103.00 berbanding sekumpulan mata wang utama, ditambah pula pasaran Amerika Syarikat akan bercuti pada hari Selasa sempena Independence Day.
Walaupun sedikit menguat pada awal sesi Eropah, raja mata wang itu bagaimanapun kembali menyusut pada sesi New York susulan data PMI pembuatan AS yang menyuramkan.
Tinjauan ISM menunjukkan aktiviti perkilangan terus berada dalam penguncupan pada bulan Jun dengan catatan 46.0 daripada 46.9 sebelumnya, paling rendah sejak Mei 2020.
Dalam pada itu, mata wang euro dan pound pula bergerak mendatar menyusuli dagangan US dolar yang tidak banyak berubah.
 Sementara itu di Asia, dolar Aussie didagangkan sedikit berubah menjelang mesyuarat polisi Reserve Bank of Australia (RBA) pada tengah hari ini.
RBA dijangka akan mengekalkan kadar faedah tidak berubah pada 4.10% berikutan beberapa siri data ekonomi yang melemah pada bulan lepas.
Dolar New Zealand juga diniagakan mendatar tetapi sedikit lebih kukuh berbanding dolar greenback yang suram pada sesi Asia.
Selain itu, yen berlegar pada paras terendah sejak November berbanding USD, ketika pelabur kini menantikan langkah selanjutnya daripada Bank of Japan (BOJ) untuk menangani kelemahan mata wang itu.
Dolar Kanada pula kekal didagangkan pada paras terendah satu minggu, di tengah-tengah dagangan minyak mentah yang susut menjelang mesyuarat OPEC.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Data KDNK China Membantu Pengukuhan Logam Berharga

Harga emas dinilai lebih kukuh pada Isnin memandangkan data KDNK China dicatat lebih baik daripada jangkaan. Disamping itu, ketegangan di Semenanjung Korea juga menyokong permintaan bagi logam ini dalam sesi ini.
Emas bagi penghantaran Jun di Comex meningkat sebanyak 0.35 peratus kepada $1,293 satu troy ounce, manakala silver futures didagang meningkat sebanyak 0.49 peratus. Dalam sesi ini juga, copper futures turut dinilai melonjak sebanyak 0.62 peratus.
China pada hari Isnin melaporkan bahawa data KDNK suku pertama meningkat sebanyak 1.3 peratus berbanding tempoh yang sama pada tahun lepas dengan kadar tahunan sebanyak 6.9 peratus. Laporan pengeluaran industri juga menunjukkan peningkatan sebanyak 7.6 peratus pada bulan Mac disamping peningkatan jualan runcit sebanyak 10.9 peratus.
 Minggu lepas, harga emas diniagakan lebih tinggi pada Khamis apabila kebimbangan geopolitik masih menguasai pasaran di samping kebanyakan data ekonomi yang positif gagal untuk mempengaruhi sentimen khususnya di Semenanjung Korea.
Jabatan Buruh AS pada Khamis berkata bahawa tuntutan pengangguran awal jatuh sebanyak 1,000 kepada 234,000 bagi minggu berakhir 8 April. Indeks harga pengeluar pula menyusut sebanyak 0.1 peratus pada bulan lepas.
Emas dinilai sensitif terhadap pergerakan US Dollar kerana sebarang perubahan terhadap US Dollar turut memberi perubahan kepada logam kuning memandangkan ia dinilai di dalam matawang terbabit.
Sentimen Penting yang Akan Mempengaruhi Trading Sepanjang Minggu Ini! (17-21 April 2017)


Sentimen Terkini Pasaran Forex Setakat Pagi Ini

Dollar USD menunjukkan pengukuhan nilai matawangnya pada Isnin sebagai permulaan dagangan minggu ini selepas pelabur beralih ke arah matawang safe-haven berikutan kebimbangan terhadap pertumbuhan ekonomi global yang perlahan serta ketegangan perang dagang AS-China kembali melanda pasaran. Matawang USD dan Yen mendapat kelebihan ekoran keresahan para pelabur terhadap pasaran minyak mentah yang merosot pada minggu lalu seterusnya mendorong kepada pemulihan ekonomi global yang perlahan.
Presiden Donald Trump telah mengancam akan mengenakan tarif tambahan kepada kesemua barangan import China yang dianggarkan bernilai $267 billion, sekiranya Beijing gagal memenuhi tuntutan Amerika Syarikat. Pelabur kembali melihat keadaan sentimen pasaran adalah berisiko (risk-off).
 Perkembangan Brexit pula, draf pelan Brexit Theresa May dilaporkan telah mendapat persetujuan oleh kesemua 27 pemimpin kerajaan dalam Kesatuan Eropah pada sidang kemuncak Ahad. Namun, Perdana Menteri Britain Theresa May bakal berdepan cabaran yang lebih besar untuk mendapatkan kelulusan di Parlimen. Akhbar Sunday Telegraph melaporkan Ahli Parlimen Konservatif 91 tidak bersetuju dengan perjanjian tersebut atas pelbagai faktor dan dengan itu akan menyukarkan lagi perjanjian itu untuk mendapat kelulusan buat masa ini.
Indeks DXY yang mengukur kekuatan matawang Greenback berbanding tujuh matawang yang lain menaik 0.07% setakat 11:30 pagi ini.
Major pair seperti EUR/USD setakat ini mendatar 0.00%, dimana GBP/USD di dagang menyusut 0.05%. USD/JPY pula menguat 0.23% dengan USD/CAD didagang 0.18% lebih rendah. USD/CHF pula di dagang menguat pada 0.08%. Pair AUD/USD dan NZD/USD masing-masing didagangkan positif 0.19% dan 0.06%.


Sentimen Terkini Pasaran Forex Setakat Petang Ini

Setelah terjejas dengan ketidaktentuan politik selepas berakhirnya pilihanraya di Amerika Syarikat, nilai matawang USD kembali meningkat pada dagangan Khamis berikutan tumpuan pasaran mula terarah kepada mesyuarat polisi Federal Reserve awal pagi nanti. FED dijangka akan mengekalkan kadar faedah sedia ada dan akan memberi bayangan terhadap pengetatan polisi pada Disember ini.
Penganalisis pasaran melihat pilihan raya pertengahan penggal AS tidak memberi sebarang kejutan besar sementara EURO pula masih berada dalam tekanan ekoran krisis bajet di Itali. Dalam perkembangan lain, Pound Sterling masih didagangkan mengukuh dengan pasaran optimis terhadap perundingan Brexit di antara Britain dan Kesatuan Eropah.
 Sementara FED sedang dalam proses untuk menaikkan kadar faedah, Bank of Japan pula terus mengekalkan polisi monetari yang lebih longgar disebabkan kadar inflasi dan pertumbuhan ekonomi yang perlahan. Dengan jurang perbezaan kadar faedah yang besar antara AS dan Jepun ini membuatkan dollar USD lebih menarik perhatian pelabur dan mendapat lebih permintaan berbanding Yen.
Perkembangan matawang komoditi pula, New Zealand dollar didagangkan agak mendatar dan kurang reaksi dari pelabur setelah bank pusat mengekalkan kadar faedah seperti yang dijangkakan. Aussie pula terus mengukuh untuk tiga sesi dagangan berturut-turut dan ditambah pula dengan data ekonomi di China yang melebihi jangkaan yang mana memberi kesan yang positif kepada matawang AUD di atas faktor Australia sebagai rakan dagang terbesar China.


Dagangan Pound Melonjak Cecah Paras Tertinggi Terbaru Sejak Mei

Matawang pound melonjak ke paras tertinggi dalam tempoh tujuh bulan berbanding dolar Amerika dan euro serta matawang utama lain berikutan kelemahan USD sejak awal minggu ini telah mendorong peningkatan terhadap permintaan matawang tersebut.
GBP/USD melonjak hampir 70 pips kepada 1.3060 mencecah paras tertinggi baru yang pernah dicapai sejak Mei lalu.
Peningkatan dalam dagangan pound juga turut disokong oleh jangkaan terhadap kemenangan majoriti Parti Konservatif di bawah pimpinan PM UK Boris Johnson dalam pilihan raya UK yang akan berlangsung pada minggu depan, di mana ia turut menambah keyakinan terhadap tercapainya Brexit.
 Sementara itu, data PMI perkhidmatan UK mencatatkan peningkatan kepada 49.3 pada November 2019 iaitu lebih baik daripada anggaran awal pada 48.6, tetapi kekal rendah di bawah bacaan 50.0 pada bulan sebelumnya.
Hal ini berikutan daripada penurunan aktiviti perniagaan dalam tempoh lapan bulan dan pekerjaan baru susut pada kadar yang lebih cepat sejak Julai 2016, dengan pesanan baru dari luar negara memaparkan kejatuhan disebabkan ketidakpastian Brexit.
Selanjutnya, dagangan dolar USD kembali meningkat susulan terdapat laporan terbaru menyatakan Amerika Syarikat dan China semakin hampir untuk bersetuju ke atas jumlah tarif yang akan dihapuskan dalam perjanjian fasa pertama.
Laporan ini nyata telah menimbulkan kekeliruan berikutan kenyataan Presiden Donald Trump mengenai kemungkinan perjanjiannya dengan China akan dibawa sehingga pilihan raya Amerika Syarikat pada tahun 2020, selain turut digugat kelulusan rang undang-undang Hong Kong dan Xinjiang.


Analisis Teknikal USD/JPY – Timeframe H1 – 8/11/2018

Matawang Yen terus didagangkan lemah dengan keadaan pasaran yang semakin stabil di mana pelabur beralih dari matawang safe-haven ke arah pelaburan aset yang berpulangan tinggi. Oleh itu, dilihat pergerakan harga pada chart pasangan matawang USD/JPY terus membuat kenaikan dengan kejatuhan nilai Yen walaupun matawang USD turut didagangkan berisiko dengan ketidaktentuan politik selepas keputusan pilihanraya di Amerika Syarikat diumumkan semalam. Harga dilihat membuat kenaikan ke paras resistance MagicR2 ketika keputusan semasa pilihanraya memberi kelebihan sementara kepada USD sebelum harga kembali turun semula sehingga ke paras support MagicS2 pada indicator Moshed Magic Line semalam. Pasaran New York semalam melihatkan harga mula bergerak mendatar pada paras Magic Pivot semalam dan menutup harga di sekitarnya.
Bersambung pada sesi pasaran Asia hari ini, harga yang memulakan dagangan lebih tinggi dari paras Magic Pivot 113.422 hari ini dilihat meneruskan kenaikan dengan kadar yang sederhana menuju ke paras resistance 113.895 (MagicR1) dan menguji paras ketinggian harga dicapai semalam. Jika harga terus membuat kenaikan melepasi paras ketinggian semalam, harga dilihat akan menuju ke paras resistance pada 114.299 (MagicR2) sebelum kenaikan harga seterusnya bakal menguji paras ketinggian harga pada Oktober lalu sekitar paras 114.500. Jika harga berjaya breakout paras tersebut, harga bakal membuat paras ketinggian yang baru berkemungkinan ke paras resistance pada 114.772 (MagicR3).
Namun, jika sentimen semasa kembali menyokong pengukuhan Yen, harga dijangka akan membuat penurunan melepasi paras Magic Pivot 113.422 dan menguji paras terendah harga semalam sekitar paras 113.018 (MagicS1). Seterusnya, harga yang meneruskan penurunan bakal menguji zon SBR (support become resistance) pada chart USD/JPY dan juga terdapat paras support 112.545 (MagicS1) pada indicator Moshed Magic Line. Seterusnya, jika USD terus didagangkan lemah dan Yen berjaya menekan harga ke paras lebih rendah, paras support pada 112.414 (MagicS3) dilihat bakal menjadi destinasi tumpuan harga seterusnya.
 Terus ikuti perkembangan ekonomi global yang mempengaruhi sentimen semasa dalam pasaran dan antara yang paling terkesan adalah matawang safe-haven seperti USD dan Yen ini. Kawal risiko dagangan anda pada chart USD/JPY dengan melihat paras-paras yang menjadi tumpuan harga untuk membantu mencari peluang posisi terbaik bagi setiap dagangan anda.

Paras support: 113.018, 112.545, 112.141.
Paras resistance: 113.895, 114.299, 114.772.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pengukuhan US Dolar Bakal Tambah Tekanan Untuk GBP/USD Jatuh Semula

Ketiadaan data-data ekonomi berimpak tinggi serta perkembangan kritikal di UK membuatkan pergerakan mata wang Pound kekal suram di awal minggu.
Ditambah pula dengan pengukuhan semula US dolar semalam telah mencetuskan corak penurunan harga pada carta pasangan mata wang GBP/USD.
Perkembangan Brexit walau bagaimanapun masih lagi dipantau selepas isu protokol Ireland Utara sebelum ini kembali meningkatkan ketidaktentuan antara UK dan Kesatuan Eropah (EU).
Sentimen pasaran yang kembali berisiko serta komen hawkish oleh ahli Federal Reserve (Fed) berkenaan dasar monetari telah menyuntik pengukuhan US dolar yang telah bergerak lemah beberapa minggu.

Penurunan harga sekitar 80 pips yang dicatatkan pada carta GBP/USD semalam telah menambah jangkaan kecenderungan harga untuk memaparkan perubahan arah pergerakan sekaligus bakal menamatkan trend bullish sebelum ini.
Pergerakan harga dilihat telah mula berlegar di bawah paras halangan Moving Average 50 (MA50) pada rangka masa 1 jam setelah penurunan yang berlaku pada awal dagangan sesi Asia semalam.
 Bersambung pada sesi Eropah semalam, harga susut sehingga melepasi paras sokongan pada 1.26000, namun setelah mencecah sekitar 1.25600 harga pantul membuat kenaikan semula sehingga mengakhiri dagangan penghujung sesi New York sekitar 1.26000 semula.
Pergerkaan harga mendatar pada sesi Asia pagi ini masih lagi pada zon 1.26000 dengan jangkaan penurunan lebih rendah akan diteruskan pada sesi-sesi dagangan berikutnya.
Penurunan harga bakal menuju ke zon RBS (resistance become support) pada 1.25000 menguuji kembali zon yang telah berjaya membendung kejatuhan harga pada minggu lalu.
Harga yang kekal meneruskan lagi penurunan melepasi zon tersebut seterusnya bakal menuju pula ke zon-zon tumpuan sebelum ini pada 1.24000 atau pada 1.23000.
Namun, jika kenaikan harga berlaku semula, trend kenaikan harga beberapa minggu lalu akan diteruskan lagi dengan sasaran harga adalah menuju ke zon 1.27000 untuk catatan paras ketinggian terbaru 5 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Keyakinan Pengguna Zon-Eropah Meningkat ke Paras Tertinggi 21-Bulan Lepas

Keyakinan pengguna di Zon-Eropah menguat ke paras -4.9 pada Januari dari -5.1 pada bulan sebelum dan sejajar dengan jangkaan pasaran.
Sejaktahun lalu, terdapat peningkatan yang konsisten dalam keyakinan pengguna, dan bacaan Januari adalah yang tertinggi sejak April 2015.
Keyakinan pengguna di Zon-Eropah akan terus disokong oleh tren pengukuhan dalam pasaran buruh, dengan kadar pengangguran berada di paras terendah sejak lapan tahun lalu.
 Petunjuk inflasi pula akan terus menjadi tumpuan dalam beberapa bulan akan datang dan mempunyai impak yang signifikan kepada perbelanjaan. Apabila inflasi terlalu rendah, akan ada kebimbangan terhadap ‘pengguna kurang berbelanja’ disebabkan jangkaan mereka bahawa harga akan jatuh lagi.
Kenaikan harga minyak mentah global, telah memberi tekanan kenaikan harga dalam jangka pendek. Justeru, kesan daripada kenaikan ini akan mempengaruhi pengguna untuk berbelanja kerana jangkaan harga yang akan naik lagi di masa depan.
Walaubagaimanapun, inflasi yang tinggi di Zon-Eropah akan mengurangkan pendapatan (real-income) yang akan memberi tekanan kepada perbelanjaan. Disebabkan hal ini lah, ECB tidak mahu sebarang spekulasi kepada ‘tapering‘, kerana sasaran untuk mencapai inflasi akan menjadi semakin sukar.


GBP/JPY Teruskan Penurunan Hampir 200 Pips Sejak Dagangan Isnin

Pound Sterling kembali didagangkan menyusut susulan perdebatan yang berlangsung di antara Perdana Menteri UK Boris Johnson dan pemimpin Parti Buruh, Jeremy Corbyn semalam.
Susulan itu, hasil tinjauan pilihan raya mula menunjukkan keputusan yang bercampur. Tinjauan oleh YouGov menunjukkan Parti Konservatif PM Johnson mendahului sokongan dengan 51%, manakala Parti Buruh semakin merapatkan jarak dengan 49%.
Namun, tinjauan di Twitter sebaliknya menunjukkan Corbyn lebih mendahului dengan 78% sementara PM Johnson sebanyak 22%.
Kebimbangan pelabur mula mendorong penurunan harga pada dagangan Pound. Penurunan turut dipamerkan pada carta harga bagi pasangan matawang GBP/JPY.
Sementara matawang Yen Jepun mengambil kesempatan untuk mengukuh ditengah-tengah ketidakpastian yang melanda rundingan dagang antara Amerika Syarikat dan China.
Keyakinan pasaran terbatas oleh kenyataan Presiden AS Donald Trump yang memberi amaran untuk menaikkan kadar tarif jika perjanjian bersama China tidak berjaya dicapai.
Ini menambahkan lagi sokongan buat harga untuk terus turun lebih rendah pada carta GBP/JPY.
 Pada Isnin lalu, harga telah melonjak mencatatkan paras ketinggian bulan terbaru menyentuh paras resistance pada dagangan Oktober.
Namun, harga kembali mencatatkan penurunan dari paras ketinggian tersebut sehingga sekitar 180 pips setakat dagangan hari ini.
Harga yang telah turun lebih rendah dari garisan sokongan Moving Average 50 (MA50) semalam telah menyambung penurunan pada sesi Asia hari ini ke paras terendah harian 139.800.
Namun, menuju pembukaan sesi pasaran Eropah, harga bergerak mendatar di atas paras 140.00.
Momentum penurunan harga yang dikekalkan mampu menekan harga lebih rendah menuju zon support pada 139.400. Paras tersebut diuji sejak dua minggu yang lalu namun harga masih gagal menembusi ke paras lebih rendah.
Sebaliknya jika harga kembali membuat kenaikan, harga dilihat akan menguji zon SBR (support become resistance) sekitar 140.700 dan juga menguji garisan halangan MA50.
Lihat gambar carta pasangan matawang GBP/JPY di bawah untuk rujukan analisis teknikal anda.


Pelabur Bakal Saksikan Kejatuhan Lebih Rendah GBP/USD Minggu Ini

Pound Sterling susut lebih rendah berbanding US dolar menuju dagangan ke penghujung minggu ini dengan pengukuhan oleh US dolar yang memanfaatkan situasi pasaran berisiko.
Perkembangan di UK, penggubal polisi bank pusat England (BOE) menafikan spekulasi bahawa langkah pengurangan pembelian bon (tapering) akan dilaksanakan dalam tempoh terdekat.
Gabenor BOE, Andrew Bailey menyatakan syarat minimum untuk kenaikan kadar faedah telah dicapai namun, bukanlah masa yang sesuai untuk melakukannya sekarang.
Justeru, kadar faedah yang tidak akan dinaikkan dan langkah tapering tidak akan dilaksanakan, masih memberi isyarat dovish untuk BOE terus mengekalkan polisi longgar sekaligus terus memberi tekanan terhadap mata wang Pound.

Pada carta pasangan mata wang GBP/USD, harga menyambung penyusutan sejak awal minggu mencecah paras terendah terbaru minggu ini sekitar 1.37300 pada sesi New York semalam.
Namun menuju ke penghujung sesi, harga meningkat semula berlegar di bawah zon rintangan 1.38000 bersambung pada dagangan sesi Asia pagi ini (Khamis).
 Pergerakan harga yang kekal berada di bawah paras halangan Moving Average 50 (MA50) pada rangka masa 1 jam masih memberi isyarat trend bearish untuk carta GBP/USD.
Penurunan lebih rendah akan dijangkakan menuju ke zon support harga sekitar 1.37000 yang turut diuji pada dagangan penghujung Ogos yang lalu.
Penurunan yang diteruskan melepasi zon tersebut bakal berkemungkinan akan mencecah ke paras terendah yang baru sekitar support 1.36000.
Untuk situasi kenaikan harga pula, rintangan 1.38000 akan diuji dan jika harga berjaya lepas zon tersebut dan juga halangan MA50, akan memberi isyarat awal untuk perubahan trend bullish harga.
Kenaikan yang diteruskan bakal menuju semula paras 1.39000 yang dicapai pada penghujung minggu lalu untuk harga menguji sekali lagi zon rintangan tersebut.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Boris Johnson Atau Jeremy Hunt – Siapakah Bakal Perdana Menteri Baru Britain?

Sedang ekonomi Britain terus dilanda kemerosotan, risiko ketidaktentuan politik juga berkaitain isu Brexit terus mendominasi faktor penurunan pada dagangan Pound Sterling dalam pasaran kewangan.
Setelah Theresa May berulang kali gagal mendapatkan kelulusan untuk rancangan Brexit beliau, jawatan pemimpin Britain bakal diterajui oleh calon baru untuk meneruskan rundingan bersama Kesatuan Eropah setelah May mengumumkan peletakan jawatan beliau sebagai pemimpin.
Ahli Parti Konservatif bakal mengundi untuk pemilihan calon sama ada Boris Johnson atau Jeremy Hunt yang manggantikan Theresa May dan keputusan dijadualkan diumumkan pada esok hari. Pada Rabu, Perdana Menteri Britain yang baru sudah bersedia untuk berada di pejabat beliau.
 Boris Johnson, calon utama yang dilihat bakal mengambil alih jawatan sebagai pemimpin yang baru berkemungkinan memperlihatkan situasi peletakan jawatan oleh beberapa jawatan penting dalam barisan kabinet dan Menteri Kewangan, Philip Hammond dijangka menjadi individu terawal yang meletak jawatan.
Pasaran menjangkakan dagangan Sterling akan berisiko untuk melemah sekiranya Boris Johnson disahkan memegang jawatan Perdana Menteri mengatasi pesaingnya, Jeremy Hunt. Ramalan Britain akan berdepan laluan sukar menjelang tarikh akhir 31 Oktober nanti untuk pengunduran Britain dari Kesatuan Eropah yang sebelum ini telah ditangguhkan.
Penurunan ketara pada dagangan GBP disaksikan pada minggu lalu apabila pergerakan harga berbanding dolar Amerika Syarikat telah menurun mencatatkan paras terendah yang terbaru sekitar paras 1.23800, terendah sejak April 2017.
Mampukah calon pemimpin yang baru kembali mengubah situasi dan memberikan sinar di Britain dan juga terhadap dagangan Pound Sterling?


Harga Minyak Mentah Mengukuh, Emas Meningkat Ke Paras Tertinggi 7 Minggu

Harga minyak mentah terus catat peningkatan susulan kenyataan Menteri Tenaga Rusia, Alexander Novak yang mengatakan bahawa OPEC dan sekutunya termasuk Rusia yang dikenali sebagai OPEC+, mungkin akan mempertimbangkan untuk menggurangkan sekatan output minyak mentah pada mesyuarat seterusnya pada bulan Mac 2020.
Niaga hadapan WTI Amerika Syarikat menokok 4 sen kepada $60.56 setong, sementara minyak mentah Brent pula naik 7 sen kepada $66.46 setong.
Beliau juga memberitahu bahawa mereka mungkin mempertimbangkan beberapa pilihan termasuk pengurangan kuota secara beransur-ansur dan kesinambungan dalam perjanjian. Bagaimanapun, ia semuanya bergantung kepada situasi dan unjuran untuk suku tahunan berikutnya.
Bekalan global oleh bukan anggora OPEC dijangka akan meningkat tahun depan berikutan pengeluaran yang lebih tinggi dari negara termasuk Amerika Syarikat, Brazil, Norway dan Guyana.
 Kerjasama antara Pertubuhan Negara-Negara Pengeksport Petroleum (OPEC) dan OPEC+ dikatakan bakal diteruskan selagi ia diperlukan untuk menyokong pasaran komoditi minyak mentah.
Selain itu, Kuwait dilaporkan akan menamatkan pertikaian terhadap ‘Zon Neutral’ di sempadannya dengan Arab Saudi, menjelang akhir tahun 2019, dan dijangka akan menyambung semula pengeluaran yang terhenti lebih daripada tiga tahun lalu.
Sementara itu, dagangan emas turut mencatat peningkatan ke paras tertinggi 7 minggu disebabkan oleh ketegangan geopolitik yang meningkat susulan ancaman ‘hadiah Krismas’ oleh pemimpin Korea Utara, Kim Jong Un dan juga ditafsirkan sebagai ujian senjata nuklear atau peluru berpandu balistik.
Korea Utara sebelum ini telah menetapkan tarikh akhir untuk Amerika Syarikat mengubah polisi yang ditetapkan ke atas Korea Utara. Meskipun sudah tiga kali mengadakan pertemuan, tetapi tiada kemajuan positif dalam perjanjian yang diperoleh daripada kedua-dua negara itu.


USD Papar Lonjakan Padu, Matawang Utama Tersungkur

Mata wang gergasi US dolar meneruskan kenaikan lebih tinggi pada sesi Eropah, didorong oleh kenyataan hawkish Federal Reserve (Fed) dalam laporan minit mesyuarat FOMC yang terbaharu.
Para penggubal dasar Fed mencadangkan bahawa pengukuhan dalam pasaran buruh dan inflasi yang tinggi mungkin boleh mendorong mereka untuk menaikkan kadar faedah lebih awal dan mengurangkan pelonggaran kuantitatif.
Disebabkan itu, niaga hadapan pada kadar dana persekutuan (kontrak kewangan yang mewakili pendapat pasaran) telah menjangkakan sekitar 80% peluang kenaikan kadar pada bulan Mac.
Pada pembukaan sesi Eropah, indeks dolar yang mengukur kekuatan dolar greenback diniagakan kukuh pada harga 96.30 berbanding sekumpulan mata wang utama.
 Hal ini turut memacu lonjakan hasil bon AS 10 tahun untuk mengukuh ke tahap tertinggi 8 bulan di atas 1.70%, dan hasil 30 tahun pula paling tinggi sejak Oktober 2021.
Dalam pada itu, pengukuhan dolar greenback menyebabkan mata wang berkaitan komoditi terus menderita yang menyaksikan dagangan dolar Aussie dan kiwi tersungkur ke paras terendah dua minggu.
Mata wang pound sterling turut diheret lebih rendah dengan pergerakan harga dilihat bergelut untuk mengekalkan kedudukannya di atas paras harga 1.3500 berbanding US dolar. Dagangan euro pula kekal suram pada tahap terendah satu minggu.
Sementara menantikan laporan pekerjaan NFP, pelabur akan menumpukan perhatian kepada data PMI perkhidmatan ISM terlebih dahulu yang bakal diterbitkan pada sesi New York malam ini.


GBP/USD Papar Isyarat Awal Kenaikan Harga Sebelum Mesyuarat BOE

US dolar dilihat bergerak lemah selepas keputusan mesyuarat FOMC yang menyaksikan Federal Reserve (Fed) menepati jangkaan menaikkan kadar faedah sebanyak 75 mata asas.
Lonjakan inflasi Amerika Syarikat pada bulan Mei yang meningkat kepada 8.6% telah mendesak Federal Reserve (Fed) untuk membuat kenaikan kadar faedah yang terbesar sejak 1994 itu, namun jangkaan pelabur untuk melihat pengukuhan lanjut US dolar meleset.
Penyusutan US dolar telah memberi ruang kepada mata wang utama yang lain dalam pasaran untuk meningkat semula termasuk Pound sementara pelabur kini menunggu pula keputusan mesyuarat bank pusat England (BOE).
Pada sesi Eropah sebentar lagi akan menjangkakan untuk Bank of England (BOE) pula bakal mengumumkan kenaikan kadar faedah sebanyak 25 mata asas.
Sekiranya kenaikan kadar faedah ini berlaku menepati ramalan pasaran, dijangkakan mata wang Pound bakal meneruskan pengukuhan berbanding US dolar yang bergerak lemah selepas keputusan mesyuarat FOMC pada awal pagi ini.

Pada carta harga pasangan mata wang GBP/USD, harga dilihat telah membuat kenaikan semula sekitar 200 pips pada sesi dagangan semalam (Rabu) selepas penurunan 3 hari berturut-turut.
Harga dilihat telah membuat kenaikan pada sesi Asia semalam sebelum meneruskan kenaikan pada sesi Eropah bersambung sehingga ke penghujung sesi New York.
 Selepas penurunan 270 pips berlaku pada Selasa dilihat harga telah membuat kenaikan semula semalam dan berjaya menembusi Moving Average 50 (MA50) pada rangka masa 1 jam untuk isyarat perubahan trend bullish.
Menyambung dagangan pada sesi Asia pagi ini (Khamis), harga dilihat mendatar sekitar  1.21600 selepas berjaya melepasi rintangan harga 1.2100 di sesi sebelumnya dan berkemungkinan harga bakal menguji semula zon SBR (support become resistance) 1.22800.
Sebaliknya jika penurunan harga berlaku semula, paras 1.21000 dijangka bakal menjadi tumpuan awal untuk diuji harga sebelum paras halangan MA50 pula turut diuji untuk memberi petunjuk bagi pergerakan harga selanjurnya.
Penurunan harga yang berjaya diteruskan melepasi paras tersebut seterusnya bakal menuju ke paras sasaran lebih rendah pada 1.20000 setelah perubahan trend harga lebih jelas dinilai pelabur dan berkemungkinan sekali lagi boleh mencecah paras terendah dicecah minggu ini pada 1.19400.
Keputusan mesyuarat BOE pada sesi Eropah sebentar lagi bakal menjadi pemacu pergerakan harga menuju penghujung minggu ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


6 Berita Forex Penting Tumpuan Pasaran Minggu Ini (13-17 Mei 2019)

Berikut adalah sebahagian data-data penting yang akan menjadi tumpuan pasaran sepanjang minggu ini.
Laporan Data Pekerjaan UK (Selasa 4.30 Petang): Walaupun dilanda ketidaktentuan pada isu Brexit, namun sektor pekerjaan dilihat berada dalam keadaan baik. Data tumpuan adalah indeks purata pendapatan yang dijangka sedikit menurun. Kadar pengangguran pula dijangka kekal di paras 3.9% seperti bacaan sebelumnya.
Data Pertumbuhan GDP Jerman (Rabu 2.00 Petang): Jerman sebagai ekonomi terbesar pada zon Eropah dilihat terselamat daripada risiko kegawatan. Kadar pertumbuhan kekal mendatar untuk suku tahun terakhir 2018 selepas menyusut sebelumnya. Suku tahun pertama 2019 menyaksikan angka yang bertambah baik dengan kadar pertumbuhan pada 0.2%.
 Data Inflasi Kanada (Rabu 8.30 Malam): Indeks harga pengguna yang mengukur kadar inflasi akan menjadi rujukan bank pusat terhadap keputusan kenaikan kadar. Kadar inflasi di Kanada kekal di paras 0.7% pada bacaan sebelum ini dan merupakan antara catatan paras yang tinggi.
Data Jualan Runcit Amerika Syarikat (Rabu 8.30 Malam): Kadar jualan runcit pada bulan Mac mencatatkan bacaan yang memberangsangkan namun dijangka akan sedikit menurun pada bacaan April. Laporan bacaan yang kukuh pada kali ini akan mengurangkan peluang untuk penurunan kadar faedah oleh FED.
Laporan Data Pekerjaan Australia (Khamis 9.30 Pagi): Pasaran buruh di Australia masih menunjukkan perkembangan yang baik berbanding sektor yang lain. Pertambahan pekerjaan pada bulan April dijangka akan sedikit rendah berbanding Mac lalu, sementara kadar pengangguran diramalkan kekal di paras 0.5%.
Tinjauan Keyakinan Pengguna Amerika Syarikat (Jumaat 10.00 Malam): Tinjauan yang dijalankan oleh Universiti Michigan mengumpul maklumat berkenaan pengguna di Amerika Syarikat untuk mengukur kadar perbelanjaan dan aktiviti ekonomi dalam negara. Peratusan angka tinjauan untuk bulan April dijangka akan sedikit meningkat berbanding bacaan sebelumnya.


Analisis Teknikal EUR/USD – Timeframe H1 – 16/11/2018

Pasaran dikejutkan oleh berita perletakan jawatan Setiausaha Brexit, Dominic Raab pada sesi pasaran Eropah semalam di mana telah memberi impak besar terhadap matawang Sterling dan turut terkesan kepada matawang EURO. Secara teknikal, harga pada chart pasangan matawang EUR/USD cuba untuk membuat kenaikan sejak sesi pasaran Asia semalam namun setelah harga menyentuh paras resistance MagicR1 pada indicator Moshed Magic Line semalam, harga telah membuat penurunan hampir menyentuh paras support MagicS1 dan kemudiannya harga kembali naik semula menguji paras resistance MagicR1 sebelum pasaran New York menutup sesi dagangannya. Perkembangan krisis bajet Itali, kerajaan Itali sedang berusaha untuk bekerjasama dengan Kesatuan Eropah berkenaan belanjawan tersebut bagi mengelakkan tindakan dikenakan di samping memberi manfaat kepada pasaran bon kerajaan Itali dan EURO.
Pada sesi pasaran Asia hari ini, harga memulakan dagangan berhampiran paras Magic Pivot 1.1318 hari ini dan cuba membuat sedikit kenaikan seawal sesi bermula. Jika harga berjaya meneruskan kenaikan lebih tinggi, harga dilihat akan menuju ke paras resistance 1.1367 (MagicR1) yang berada pada zon SBR (support become resistance). Kemudiannya, harga yang meneruskan kenaikan bakal menuju pula ke paras resistance 1.1411 (MagicR2) sebelum harga naik dan menguji semula paras tumpuan harga sebelum ini di paras 1.14400. Sekiranya harga berjaya melepasi kenaikan pada paras tersebut, paras yang menjadi tumpuan harga seterusnya adalah dilihat berada di paras sekitar 1.1459 (MagicR3).
Namun, jika USD kembali mengukuh pada dagangan penutup minggu ini, jangkaan harga akan kembali membuat penurunan semula melepasi paras Magic Pivot 1.1318 dan mencari paras support terdekat sekitar paras 1.1275 (MagicS1). Kemudiannya, penurunan harga seterusnya bakal menyaksikan harga menguji paras major support pada chart EUR/USD sebelum ini yang masih belum berjaya ditembusi iaitu sekitar paras 1.1226 (MagicS2). Sekiranya harga berjaya breakout paras support tersebut, jangkaan penurunan harga boleh mencecah sehingga ke paras 1.1183 (MagicS3).
 Terus ikuti perkembangan ekonomi dan politik di zon Eropah dan juga Brexit yang memberi kesan kepada nilai matawang EURO dan juga pergerakan harga pada chart EUR/USD. Kawal posisi anda sebaik mungkin untuk dagangan penutup minggu ini dan terus jadikan indicator Moshed Magic Line sebagai rujukan tambahan untuk analisis teknikal harian anda.

Paras support: 1.1275, 1.1226, 1.1183.
Paras resistance: 1.1367, 1.1411, 1.1459.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data PMI Lemah, Ekonomi Zon Eropah Di Ambang Kemerosotan?

Laporan data PMI Zon Eropah dan Jerman dengan cepat memadam keyakinan pasaran yang disokong oleh data PMI Perancis yang lebih baik dan turut memberikan tekanan ke atas pergerakan matawang euro menjelang mesyuarat ECB malam ini.
Data PMI Pembuatan Zon Eropah kekal pada 45.7 bagi bulan Oktober, tidak berubah daripada bulan sebelumnya dengan kemerosotan dalam output bulan kesembilan berturut-turut manakala pekerjaan jatuh dengan ketara sejak 2013.
Sementara itu, data perkhidmatan Zon Eropah pula meningkat sedikit pada 51.8 berbanding bulan sebelumnya pada 51.6 namun tersasar sedikit daripada yang dijangkakan. Pertumbuhan pekerjaaan sektor perkhidmatan adalah yang paling rendah sejak Januari lalu.
Dengan menyokong lonjakan dalam pasaran euro pada awalnya, data PMI pembuatan Perancis menunjukkan peningkatan kepada 50.5 bagi bulan Oktober daripada 50.1 yang dicatatkan pada bulan sebelumnya, dan lebih baik daripada yang diunjurkan pada 50.0 oleh pasaran.
 Selain itu, data PMI perkhidmatan Perancis juga mencatatkan peningkatan kepada 52.9 bagi bulan Oktober berbanding 51.1 pada bulan lalu dan melebihi jangkaan pasaran pada 51.6. Jumlah perniagaan baru turut mengalami peningkatan manakala pertumbuhan pekerjaan adalah lebih cepat daripada bulan September.
Bagaimanapun, keyakinan pasaran kembali melemah dengan data PMI Jerman pula mencatatkan pertumbuhan yang sebaliknya dengan sektor pembuatan meningkat sedikit kepada 41.9 daripada bacaan bulan sebelumnya pada 41.7 tetapi tersasar daripada unjuran pasaran.
Pembacaan ini menunjukkan penguncupan yang berturut-turut dalam aktiviti perkilangan dengan penurunan dalam output dan pesanan baru eksport. Harga input jatuh dengan ketara sejak Mac 2016 dengan sebahagian besarnya dipengaruhi oleh kos bahan mentah manakala harga output juga menyusut.
Kelemahan dalam data PMI terus bertambah dengan penurunan dalam perkhidmatan di Jerman pada 51.2 daripada 51.4 pada bulan sebelumnya dan dengan bacaan ini menunjukkan kepada perkembangan yang paling lemah dalam sektor perkhidmatan sejak September 2016.
Ekonomi zon Eropah menghampiri ambang kemerosotan dengan didorong data ekonomi yang lemah terutamanya di Jerman yang merupakan ekonomi terbesar Eropah.


Laporan NFP ‘Sendu’ Gagal Rancakkan Pergerakan EUR/USD

Penerbitan data laporan pekerjaan NFP Amerika Syarikat (AS) nampaknya meleset daripada jangkaan untuk bulan September dan telah mendorong matawang USD untuk terus didagangkan lemah pada minggu lalu.
Dalam pada itu, hasil perbendaharaan AS 10 tahun yang telah memaparkan peningkatan mencapai paras 1.61% serba sedikit telah menyokong semula pengukuhan USD selepas penerbitan data NFP.
Meskipun laporan NFP diterbitkan dengan bacaan bercampur-bercampur, para pelabur kekal yakin bahawa Federal Reserve (Fed) bakal meneruskan langkah pengetatan dasar polisi (tapering) seawal November.

Memerhati kepada carta harga pasangan matawang EUR/USD, tampaknya pergerakan harga kembali mempamerkan lonjakan melebihi 40 pips susulan angka pertambahan pekerjaan yang diterbitkan lemah pada Jumaat.
Peningkatan harga yang dipersembahkan juga hanya mampu kembali menguji paras terendah yang dicatatkan pada sebelum ini sekitar 1.15700 sebelum bergerak mendatar pada penghujung sesi New York (Jumaat).
Memasuki ke pembukaan pasaran minggu ini (Isnin), harga dilihat sedikit meningkat sebelum menyambung semula rentak perlahan bagi menantikan faktor suntikan untuk merancakkan pergerakan harga yang dilihat akan terarah kepada data inflasi AS.
 Sekiranya harga pada carta EUR/USD berjaya menembusi paras tumpuan 1.15700 yang dicapai pada sebelum ini, berkemungkinan akan kembali menguji zon SBR (support become resistance) 1.16000.
Jika pada kali ini pergerakan harga berupaya melepasi zon SBR yang paling kukuh untuk dilepasi itu, harga dijangka akan meneruskan trend kenaikan yang lebih tinggi untuk mencuba zon SBR 1.17000 pula.
Namun andai kata USD kembali mempamerkan pengukuhan yang lebih ketara, harga dijangka bakal menyusut semula ke paras terendah 2021 sekitar 1.15300 sebelum menguji zon sokongan 1.15000.
Penurunan yang mencapai zon sokongan tersebut bakal mencatatkan paras terendah terbaharu bagi 2021 dan akan memberi bayangan untuk harga EUR/USD mengekalkan corak downtrend.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kes Baru COVID-19 Di Luar China Semakin Meningkat – Ini Kesannya Pada Pasaran Matawang!

Perkembangan terbaru mengenai penularan wabak coronavirus yang meluas dengan angka kematian dan kes jangkitan semakin bertambah di luar negara China, kembali mencetuskan kebimbangan pasaran untuk mendapatkan aset safe-haven.
Dagangan US dolar kekal diniagakan mengukuh di paras ketinggian 10 bulan berbanding yen didorong oleh kebimbangan terhadap kemelesetan pertumbuhan yang semakin meningkat ekoran kelemahan beberapa data ekonomi Jepun dan peningkatan kes COVID-19.
Matawang Asia, dolar Aussie dan kiwi pula terus diniagakan menyusut berbanding USD pada sesi Asia susulan laporan kes coronavirus yang semakin meningkat di luar China.
Terbaru, China melaporkan tambahan 118 kematian terbaru setakat 20 Februari, menjadikan jumlah meningkat kepada 2,236 orang manakala kes jangkitan pula meningkat sebanyak 889 kepada 75,465 kes.
Pertubuhan Kesihatan Sedunia (WHO) melaporkan hampir separuh kes coronavirus di luar China adalah daripada mangsa yang dikuarantinkan dalam kapal berlayar Diamond Princess di Jepun, di mana ia kini telah meragut 3 nyawa.
 Ini menyebabkan Pusat Kawalan dan Pencegahan Penyakit Amerika Syarikat (CDC) mengeluarkan nasihat perjalanan untuk memastikan langkah waspada mengikut notis ‘Waspada – Tahap 1″ kepada pelancong di Jepun.
Sementara itu, Korea Selatan melaporkan kematian pertama dengan jumlah mangsa yang dijangkiti meningkat kepada 156 orang. Kebanyakan kes baru direkodkan di bandar Daegu, di mana mangsa yang dijangkiti virus tersebut menghadiri perhimpunan gereja dan melawat hospital sebelum disahkan positif coronavirus.
Berikutan itu, emas terus mengukuh di paras ketinggian dalam tempoh 7 tahun untuk diniagakan di sekitar harga $1620.00.
Menerusi kenyataan terbaru Naib Pengerusi Federal Reserve (Fed) Richard Clarida, beliau yakin dengan ekonomi A.S yang tidak menunjukkan tanda-tanda kehilangan momentum, tetapi terdapat kebimbangan mengenai potensi wabak coronavirus kepada perubahan kadar faedah.
Di Eropah, matawang pound jatuh ke paras terbaru bagi tahun 2020 sebelum kembali diniagakan mendatar berbanding USD walaupun dengan data jualan runcit UK menunjukkan pertumbuhan memberangsangkan.
Dolar euro pula diniagakan meningkat berbanding USD pada sesi Asia menjelang penerbitan data PMI pembuatan dan perkhidmatan petang ini.


Opocot! Sampai 140 Pips GBP/USD Terjun Balik Ke Bawah

Pada Jumaat lalu, harga pada carta pasangan mata wang GBP/USD telah paparkan terjunan harian sehingga 140 pips!
Apa yang berlaku sebenarnya adalah disebabkan pengukuhan semula yang dipaparkan oleh US dolar dipercayai berlaku aktiviti profit taking oleh para pemain pasaran setelah menyaksikan raja mata wang itu menyusut sepanjang minggu.
Isyarat lebih jelas diperolehi pasaran apabila data inflasi Amerika Syarikat (AS) yang semakin menurun memberi gambaran bahawa dasar pengetatan oleh Federal Reserve (Fed) semakin menghampiri penghujungnya.
Justeru, US dolar dijangka akan bergerak lemah menuju mesyuarat FOMC di awal Mei nanti, dan membuka ruang untuk Pound terus meningkat selepas ini.
Namun, tumpuan akan terarah pada data pekerjaan dan inflasi UK pada minggu ini yang akan memacu arah buat mata wang Britain itu.

Pada ketika ini, berkemungkinan momentum pengukuhan US dolar masih lagi akan menekan harga di awal minggu.
Harga kini berlegar perlahan di zon 1.24000 setelah terjunan pada Jumaat lalu mencecah ke zon tersebut.
 Pergerakan harga yang berada di bawah halangan Moving Average 50 (MA50) juga mendorong jangkaan penurunan harga bakal diteruskan.
Penurunan lebih rendah harga dilihat akan menuju pula zon tumpuan pada 1.23000 yang berkemungkinan akan menjadi sokongan untuk melantunkan semula harga.
Jika tembus lebih rendah, harga akan menuju ke zon tumpuan seterusnya pada sekitar 1.22000.
Namun, jika harga berjaya melonjak semula dari 1.24000, rintangan adalah pada 1.25000 untuk dilepasi sebelum memberi menyambung trend bullish kembali.
Paras ketinggian dicapai minggu lalu sekitar 1.25400 jika berjaya diatasi akan menjangkakan paras tertinggi terbaru akan dicatatkan dengan sasaran pada 1.26000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Enam News Besar Tumpuan Pasaran Pada Minggu Ini (23-27 April)

Matawang Euro adalah matawang kedua terkuat di belakang US dollar pada minggu lalu dengan ia menguat berbanding matawang-matawang utama yang lain. Walaupun dengan prestasi Euro yang kuat, namun data-data ekonomi tidaklah begitu memberangsangkan.
Pengukuhan Euro bermula sejak daripada hari Isnin dengan tiada bukti pemangkin yang jelas. Namun apabila dilihat kepada hasil bon Eropah sememangnya terdapat kenaikan kepada Hasil-Bon 10-tahun Jerman pada hari Isnin, Rabu, dan Khamis. Ia sekaligus telah menyokong kenaikan matawang Euro.
Matawang Euro juga membuat kenaikan pada Rabu walaupun dengan bacaan inflasi, CPI yang meleset daripada jangkaan dengan hanya naik 1.30% berbanding ramalan 1.40%. Pada ketika itulah hasil bon di Eropah mulai membuat kenaikan sekaligus juga menyokong matawang tunggal.
Hasil bon Eropah meneruskan kenaikan sehinggalah hari Jumaat dan kekal di paras tinggi pada penghujung minggu lalu.
Berikut adalah enam news dan event besar pada minggu ini:
#1 Data-data PMI Zon Eropah (Isnin)
Data-data PMI Zon-Eropah yang dikeluarkan pada Isnin merekodkan bacaan yang kurang memberangsangkan. Indeks PMI sektor pembuatan mencatat bacaan 56.0 kurang daripada jangkaan  56.6. Manakala data PMI sektor perkhidmatan meningkat sedikit 54.1 berbanding jangkaan 53.9 dan bacaan sebelum ini 53.9. Matawang Euro tertekan selepas data ini dikeluarkan.
#2 Data inflasi CPI Australia (Selasa)
Data ini akan dikeluarkan pada pukul 9.30 pagi pada hari Selasa. Australia hanya mengeluarkan data inflasi, CPI sekali bagi setiap 3 bulan yang menjadikan data ini sebagai data yang ditunggu-tunggu oleh pasaran. Bacaan sebelum ini meningkat 0.6% pada suku keempat 2017 dengan pasaran menjangka bacaan kali ini merekod kenaikan sebanyak 0.5%.
 #3 Penetapan Polisi Monetari ECB (Khamis)
European Central Bank (ECB) akan mengumumkan polisi terbarunya pada pukul 7.45 malam dan diikuti dengan sidang media Mario Draghi pada pukul 8.30 malam. Sebelum ini bank pusat menunjukkan bahawa tiada potensi kenaikan jumlah pembelian bon. Namun, minit mesyuarat ECB pula memberikan komen yang dovish tentang halatuju polisi monetari di masa hadapan.
Bank pusat Eropah (ECB) menunjukkan bahawa kenyataan mereka dalam polisi monetari sebelum ini tidak patut disalah anggap. “Perubahan kepada perkataan itu tidak patut disalah anggap sebagai satu perubahan arah polisi monetari. Bukan itu sahaja, ECB juga mengutarakan kebimbangan mereka terhadap perang perdagangan dengan Amerika Syarikat dan juga menunjukkan potensi kesan negatif kepada kekuatan matawang Euro.
#4 Penetapan Polisi Monetari BOJ (Jumaat)
Penetapan kali ini adalah ulang tahun ke-lima Haruhiko Kuroda sebagai Gabenor Bank of Japan (BoJ). Ia juga adalah ulang tahun ke lima seja Jepun memulakan program QQE untuk melemahkan matawang Yen. Bank pusat mengalami kesukaran untuk mencapai sasaran inflasi CPI 2% walaupun tidak lagi berhadapan dengan masalah deflasi. Dalam mesyuarat kali ini, bank pusat dijangka sekali lagi mengekalkan kadar faedah di paras -0.10% dan terus membeli bon bagi mengekalkan kadar faedah jangka panjang di paras 0%.
#5 Data Pertumbuhan GDP UK (Jumaat)
Data ini akan dikeluarkan pada pukul 4.30 petang pada Jumaat dengan jangkaan pasaran data ini meningkat 0.3% berbanding kenaikan 0.4% yang dicatat sebelum ini. Ini adalah data penting bagi melihat prestasi semasa ekonomi UK.
#6 Data Pertumbuhan GDP AS (Jumaat)
Data ini akan dikeluarkan pada pukul 8.30 malam pada Jumaat. Ekonomi Amerika Syarikat berkembang pada kadar 3% dalam suku kedua, ketiga dan keempat pada 2017. Ini adalah data penting yang akan diteliti pada Jumaat bagi melihat prestasi semasa ekonomi terbesar dunia. Laporan ini dijangka merekodkan bacaan perlahan daripada 2.9% sebelum ini kepada hanya 2.0% pada suku pertama 2018.


Sentimen Positif Brexit Lonjakkan 320 Pips Kenaikan Pada GBP/USD Sejak Semalam

Matawang USD sedikit melemah pada dagangan Isnin selepas data jualan runcit di Amerika Syarikat untuk bulan Januari yang agak bercampur-campur dengan kadar jualan meningkat 0.2% berbanding bacaan 1.6% yang telah dikemaskini semula mengatasi jangkaan pasaran dengan bacaan yang mendatar. Hasil jualan barangan sukan, peralatan muzik dan buku-buku meningkat. Tidak termasuk automobile, petrol, bahan binaan dan servis makanan, kadar jualan meningkat 1.1% pada Januari selepas dikemaskini menurun kepada 2.3% pada Disember.
Lebih menjadi tumpuan dalam pasaran semalam adalah perkembangan rundingan Brexit. Matawang Pound Sterling kembali mencatatkan kenaikan mendadak pada dagangan sesi New York semalam selepas Perdana Menteri Britain, Theresa May dilaporkan bergegas ke Strasbourg untuk cubaan terakhir bagi mengelakkan kekalahan dalam undian Parlimen UK berkenaan pelan perjanjian Brexit beliau.
 Media melaporkan PM May sedang membuat persiapan untuk menawarkan pindaan perjanjian Brexit beliau di Parlimen dalam undian pada Selasa.
Dengan itu, pergerakan harga pada pasangan matawang GBP/USD dari paras terendah semalam merekodkan sekitar 320 pips lonjakan drastik harga.
Berbaki kurang 20 hari lagi sebelum Britain bakal meninggalkan Kesatuan Eropah (EU), masih tiada kesepakatan yang dicapai bersama EU dan PM May dilihat terus mengalami kesukaran untuk memecah kebuntuan politik di London.


Sentimen Semasa Pasaran Forex Pada Awal Sesi London

US dollar sedikit tertekan pada awal pembukaan pasaran Eropah pada Selasa dengan sentimen geopolitik melibatkan Syria beransur pulih. Dengan sentimen yang beransur pulih, kini perhatian pasaran beralih kepada data-data ekonomi yang dikeluarkan pada hari ini.
China ekonomi kedua terbesar dunia mengeluarkan data ekonominya pada pagi tadi di mana kadar pertumbuhan ekonomi menepati jangkaan pasaran dengan bacaan 6.8%. Namun, data yang kurang memberangsangkan dalam pengeluaran industri yang hanya merekod kenaikan 6.0% berbanding jangkaan 6.4%.
Indeks US dollar yang mengukur kekuatan matawang greenback berbanding enam matawang lain susut 0.21% setakat pada pukul 3.30 petang pada Selasa.
 Major pair EUR/USD setakat ini naik 0.26% (+32 pip), GBP/USD naik 0.25% (+36 pip). USD/JPY pula susut 0.16% (-17 pip). AUD/USD dan NZD/USD masing-masing naik 0.09% (+7 pip) dan jatuh 0.22% (-16 pip).
Matawang paling kuat setakat pada pukul 3.35 petang adalah GBP dan Euro. Manakala matawang paling lemah adalah NZD. GBP/NZD telah membuat kenaikan sehingga 0.45% (+87 pip) setakat ini, manakala EUR/NZD naik 0.43% (+72 pip).
Pasaran juga akan menunggu hasil pertemuan Trump dan Abe yang dijangka akan bertemu pada Rabu untuk membincangkan isu perdagangan. Pasaran akan meneliti sama ada AS akan memberi tekanan kepada Jepun berikutan laporan matawang separa-tahunan oleh Perbendaharaan AS yang masih mengekalkan Jepun dalam senarai kebarangkalian manipulasi matawang.


Adakah Ini Membawa Isyarat Awal Untuk EUR/USD Terus Menjunam?

Matawang Euro kelihatan menerima impak ekonomi perlahan ekoran kebanyakan kawasan di Eropah terus melaporkan rekod penularan kes Covid-19 yang sekali gus membantutkan pergerakan nilai Euro.
Secara tidak langsung matawang USD tampaknya mengambil kesempatan untuk mengukuh berikutan kecairan matawang yang rendah angkara kebanyakan pelabur tidak mahu mengambil risiko di penutup 2021.
Walaupun demikian, pengukuhan USD ini turut boleh diambil kira terhadap spekulasi Federal Reserve (Fed) ingin mengetatkan dasar polisi lebih awal berdasarkan kenyataan hawkish ketika mesyuarat lalu.

Nampaknya harga pada carta pasangan matawang EUR/USD telah pun memulakan rentak penurunan melebihi 40 pips yang sekali gus terus menembusi zon utama 1.13000 dan termasuk trendline support.
Rentak penurunan tersebut turut membuat retracement di penghujung sesi (Selasa) yang sama sekali telah memberi isyarat lebih awal yang menjuruskan kepada permulaan aksi perubahan trend bearish.
Isyarat berkenaan diperkukuhkan setelah pergerakan harga menutup sesi dagangan semalam dengan membuat corak bearish engulfing dan bergerak di bawah paras rintangan Moving Average 50 (MA50).
 Konklusinya pelabur berkemungkinan akan meletakkan kecenderungan bahawa harga mungkin bakal terus menyusut dalam menjejaki ke paras sokongan yang sering menyokong lonjakan sekitar 1.12650.
Penurunan yang lebih rendah mengatasi paras sokongan itu secara tidak langsung berkebarangkalian akan mendorong pergerakan harga menguji paras 1.12350 dan bakal dinilai untuk sasaran seterusnya.
Manakala sebaliknya jika harga kembali menyangkal penurunan tersebut, maka paras ketinggian pada 1.13500 mungkin akan menjadi paras yang dicapai terlebih dahulu sekiranya harga meningkat semula.
Peningkatan menuju ke petunjuk trend bullish bakal dipamerkan andai kata pergerakan harga berjaya mencapai ke zon rintangan 1.14000 yang mana ia pernah menjadi zon tumpuan ketika 2019 dan 2020.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenaikan Jumlah Inventori Minyak Mentah Rasmi dari AS Mengganggu Ketenangan Perjanjian OPEC!

Laporan pertambahan inventori minyak mentah Amerika Syarikat dan kenaikan jumlah bekalan telah menghantar minyak mentah ke paras terendah pada Khamis.
WTI mentah diniagakan pada $52.18 setong, merosot 7 sen dari sesi sebelum ini.
Harga minyak Brent yang juga merupakan penanda aras bagi Brent antarabangsa dinilai pada $55.06 setong, menyusut sebanyak 4 sen.
Laporan rasmi yang dikeluarkan oleh Pentadbiran Maklumat Tenaga AS semalam menunjukkan peningkatan sebanyak 4.1 juta tong kepada 483.11 juta tong.
Syarikat penapisan minyak Amerika Syarikat mengeluarkan kira-kira 17.1 juta tong sehari.
 Menurut ANZ Bank, peningkatan jumlah inventori ini seiring dengan pertambahan permintaan yang tidak dijangka oleh pasaran.
Di luar Amerika Syarikat, pemotongan bekalan minyak mentah telah mula dijalankan oleh pengeluar utama seperti Arab Saudi dan Russia.
Walaupun telah merancang pengurangan bekalan ke China, India dan Malaysia, pengeksport minyak mentah terbesar dari Arab Saudi lebih cenderung untuk mengurangkan bekalan ke Eropah dan Amerika Syarikat bagi melindungi kepentingan pelanggan di Asia.
BMI Research mengeluarkan kenyataan bahawa pematuhan perjanjian oleh OPEC dan beberapa pengeluar utama yang lain dinilai sebagai positif dengan pematuhan sekitar 73 peratus.
Kerjasama yang kuat juga telah diberikan oleh Majlis Kerjasama Teluk yang turut disertai oleh Arab Saudi, UAE, Kuwait, Qatar, Bahrain dan Oman.
Emas Sedikit Terjunam Setelah US Dollar Pulih Dari Sell-Off Besar-Besaran Semalam!


Patutlah Dolar Aussie Naik! Sydney Dah Bebas ‘Lockdown’ Rupanya

Bandar terbesar di Australia, Sydney akhirnya bebas setelah hampir empat bulan berada di bawah sekatan coronavirus.
Perkhabaran positif ini telah disambut baik oleh pelabur dolar Aussie, yang mendorong matawang itu ke paras tertinggi empat minggu berbanding USD pada sesi dagangan awal minggu.
Memasuki sesi Eropah, dolar Aussie diniagakan meningkat pada sekitar harga 0.7330, diangkat oleh prospek pasaran terhadap pemulihan di negara itu kembali positif menjelang akhir tahun ini.
 Walau bagaimanapun, kebanyakan sekatan kini dilonggarkan untuk orang yang telah menerima vaksin sepenuhnya.
Perdana Menteri New South Wales (NSW), Dominic Perrottet menyifatkan pembukaan ibu kota Sydney itu sebagai ‘Hari Kebebasan’. Beliau memberi amaran bahawa kes jangkitan akan meningkat setelah pembukaan semula, tetapi mereka akan terus hidup dengan Covid-19.
Sementara itu di New Zealand, sekatan tahap 3 di Auckland masih diteruskan selepas ia mengumumkan peningkatan kes Covid-19. Sebanyak 60 kes baru telah direkodkan pada Ahad, dan ini adalah lonjakan besar buat negara itu.
Dolar kiwi diniagakan sedikit berubah pada 0.6940 berbanding dolar greenback, di tengah ketidakpastian mengenai Covid-19 di negara itu.


Analisis GOLD – Bertahan Di Atas $1,720, Emas Disasar Menuju $1,760

Komoditi emas meneruskan pengukuhan pada dagangan penghujung minggu lalu namun sedikit terbantut susulan terbitan data sektor PMI pembuatan dan perkhidmatan Amerika Syarikat (AS) yang membuatkan pergerakan pasaran tidak menentu selain penganalisis menilai berlakunya aktiviti profit taking oleh pelabur pada penutupan dagangan minggu tersebut.
Tumpuan utama pelabur pada minggu ini bakal terarah pada keputusan mesyuarat FOMC dengan Federal Reserve (Fed) dijangka menaikkan kadar faedah sebanyak 75 mata asas untuk kali kedua setelah dilakukan pada mesyuarat sebelum ini.
Penurunan pada hasil bon AS 10 tahun juga dilihat akan terus menambah tekanan buat dagangan US dolar dan memberi ruang untuk emas terus mencatatkan peningkatan pada minggu ini, namun keputusan mesyuarat FOMC akan memacu harga pada penghujung minggu.
Perhatikan pergerakan harga pada carta XAU/USD yang mengukur nilai emas berbanding US dolar, pelabur telah menyaksikan peningkatan harga pada Jumaat lalu yang berjaya menembusi paras halangan 1720.00 dan mencatatkan paras ketinggian sekitar 1739.00.
Namun, selepas mencapai paras ketinggian tersebut, harga menyusut semula untuk kembali berlegar di paras 1720.00 sehingga dagangan bersambung pada pembukaan pasaran di awal minggu ini.
Masih memberi isyarat pergerakan bullish, harga kekal bergerak di atas paras sokongan Moving Average 50 (MA50) pada rangka masa 1 jam setelah lonjakan harga emas pada Khamis lalu dari paras berhampiran 1680.00 kemudiannya melepasi paras MA50 tersebut.
 Sekiranya pergerakan harga yang meneruskan peningkatan dipamerkan minggu ini, paras halangan harga 1760.00 bakal menjadi tumpuan utama untuk diuji sekiranya harga berjaya mengatasi paras ketinggian dicapai minggu lalu.
Seterusnya, untuk kenaikan lebih tinggi emas dijangkakan untuk menuju ke zon 1785.00 sebelum ke zon tumpuan 1800.00 pula.
Sebaliknya jika harga menyusut semula di bawah paras 1720.00, penurunan harga bakal mencetuskan jangkaan perubahan trend bearish selepas melepasi paras sokongan MA50.
 Penyusutan lebih rendah dilihat akan kembali menguji sekali lagi support pada 1680.00 selepas melepasi zon 1700.00 untuk berlegar semula di paras terendah sejak dagangan Mac 2021 yang lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Sebab Mengapa Perlantikan Rishi Sunak Sebagai Menteri Kewangan UK Dorong Pengukuhan Pound!

Dagangan sesi Asia memperlihatkan matawang pound yang masih meneruskan momentum pengukuhannya susulan keputusan mengejutkan Sajid Javid untuk melepaskan jawatannya sebagai Menteri Kewangan UK.
Fokus pasaran kini tertumpu kepada rombakan kabinet oleh Perdana Menteri Boris Johnson yang telah mencetuskan perkhabaran yang mengejutkan dengan penyingkiran Julian Sith sebagai Setiausaha Ireland Utara dan Geoffrey Cox sebagai Peguam Negara.
Walau bagaimanapun, perletakan jawatan Sajid Javid nyata lebih mengejutkan ramai pihak. Jawatan Javid seterusnya akan diambil alih oleh Rishi Sunak iaitu merupakan individu yang berpengalaman dalam pasaran kewangan dan menyokong langkah rangsangan fiskal.
Pasaran telah bertindak balas dengan menghantar hasil bon kerajaan UK ke paras lebih tinggi, yang seterusnya mendorong kenaikan matawang pound. Dengan perlantikan ini, pasaran melihat lebih banyak potensi untuk rangsangan fiskal pada pembentangan bajet Mac depan.
 Sementara itu, dolar euro terus didagangkan lemah berbanding US dolar di paras terendah sejak Mei 2017 menjelang penerbitan data pertumbuhan ekonomi GDP Jerman dan Zon Eropah bagi suku keempat 2019 pada petang ini.
Pergerakan naik turun dagangan US dolar berbanding safe-haven yen menggambarkan ketidaktentuan dalam sentimen pasaran yang masih dijejaskan oleh kebimbangan terhadap wabak coronavirus, terutamanya selepas diperlihatkan dengan peningkatan mendadak dalam jumlah kes jangkitan pada Khamis.
Dalam perkembangan terbaru, wilayah Hubei hari ini melaporkan sebanyak 4,823 kes baru dan 116 kematian telah direkodkan pada akhir 13 Februari. Ini menjadikan jumlah kes bertambah kepada 51,986 kes manakala angka kematian pula meningkat kepada 1,367 orang.
Penerbitan data inflasi Amerika Syarikat malam tadi menyaksikan kadar inflasi tahunan A.S meningkat kepada 2.5% pada Januari daripada 2.3% yang direkodkan bulan sebelumnya. Ini merupakan bacaan tertinggi yang dicatatkan sejak Oktober 2018 dan dijangka akan menyokong pengukuhan USD.
Indeks dolar yang mengukur kekuatan dolar greenback berbanding enam matawang utama didagangkan mengukuh pada 99.12.


Potongan Kadar Menunjukkan Kesan Positif kepada Inflasi New Zealand

Gabenor Bank Pusat New Zealand (RBNZ), Graeme Wheeler menjangkakan inflasi pengguna akan bergerak semula ke paras sasaran pada Disember berikutan kadar faedah yang berada di paras terendah yang telah memberikan tekanan menaik kepada harga pengguna.
Indeks Harga Pengguna (CPI) di Wellington meningkat hanya 0.2% pada suku ketiga dengan peningkatan 0.4% pada suku kedua. RBNZ juga tidak akan teragak-agak utnuk melonggarkan polisi monetarinya. Untuk rekod RBNZ telah memotong kadar (cash rate) sebanyak 25 mata asas kepada 1.75 pada 10 November lepas.
Gabenor Wheeler menyampaikan ucapannya di dalam Parliament Select Committee di Wellington. Komen kali ini selepas RBNZ membentangkan laporan kestabilan kewangan yang mana menunjukkan kebimbangan terhadap pasaran perumahan di New Zealand.
 Keseluruhan nisbah hutang isirumah kepada pendapatan boleh guna (household debt-to-disposable income ratio) juga sedang berada di paras tertinggi. Menurut RBNZ, ,masih ada risiko kepada tekanan kenaikan  harga perumahan jika masih terdapat ketidakstabilan dalam permintaan dan penawaran rumah.
Pada 1 Oktober lepas satu penguatkuasaan undang-undang telah dijalankan untuk mengurangkan pinjaman kepada pelabur-pelabur hartanah, yang akan memberikan kesan kepada tekanan penurunan harga pasaran perumahan. Walau bagaimanapun, RBNZ masih bimbang dengan risiko yang akan dibawa oleh pinjaman kepada pengguna dengan nisbah hutang yang tinggi berbanding pendapatan (debt to income, DTI).
Dalam ucapan Wheeler ini, tiada respon pantas daripada pasaran kewangan. Dolar New Zealand bergerak dalam keadaan tenang berbanding US dolar.

Gabenor Poloz: Sektor Perkhidmatan Pemacu Utama Ekonomi Kanada


Tidak Balas Serangan Iran, Sebaliknya Trump Gunakan Kuasa Sekatan Ekonomi

Presiden Amerika Syarikat Donald Trump dalam ucapannya awal pagi tadi memberitahu bahawa Iran tidak menunjukkan sebarang tanda untuk meneruskan serangan, selepas ia melancarkan peluru berpandu ke pangkalan tentera A.S pada Rabu.
Trump memaklumkan bahawa tiada rakyat Amerika yang terkorban mahupun tercedera daripada serangan tersebut. Kira-kira 16 peluru berpandu balistik telah dilepaskan, di mana sekurang-kurangnya 11 peluru melanda pangkalan udara al-Asad dan satu lagi terkena pangkalan di Erbil, tetapi tidak menyebabkan kerosakan besar.
Melalui ucapan beliau, Trump dilihat tidak ingin membalas balik serangan Iran dengan ketenteraan, sebaliknya beliau telah mengancam untuk mengenakan sekatan tambahan ekonomi ke atas Iran.
Strategi sekatan telah menjadi lambang kepada pentadbiran Trump untuk menangani Iran. Bulan lalu, pegawai Jabatan Negara telah memaklumkan bahawa tekanan ke atas Iran akan meningkat pada tahun 2020, kerana A.S berusaha untuk mengekang kemajuan insfrastruktur nuklear Iran dan pencerobohan serantau.
Sebelum ini pada bulan Disember, Setiausaha Negara A.S, Mike Pompeo telah mengumumkan satu sekatan baru yang menyasarkan syarikat perkapalan dan penerbangan terbesar Iran, dengan mendakwa syarikat itu menyokong penipuan rejim senjata pemusnah besar-besaran.
 Pada masa yang sama, beliau juga mempertahankan tindakan Pentagon untuk membunuh Jeneral tentera Iran, Qassem Soleimani yang dilabel sebagai pengganas utama dunia pada minggu lalu.
Di samping itu, Trump juga bersumpah untuk tidak membenarkan Iran untuk mendapatkan senjata nuklear dan mendesak supaya negara-negara yang terlibat dengan perjanjian nuklear 2015 supaya keluar daripada perjanjian tersebut serta mendapatkan perjanjian baru, seperti mana yang dilakukan oleh A.S pada 2018.
Keredaan krisis ini telah mengembalikan keyakinan pelabur sekali gus mengangkat matawang US dolar untuk diniagakan tinggi pada sesi Asia, manakala dagangan safe-haven yen, swiss franc dan emas pula terus merosot.
Sementara itu, dua roket dilapor telah dilancarkan ke kawasan Green Zone di Baghdad sehari selepas serangan balas Iran ke atas pangkalan A.S berlaku.
Polis Iraq memaklumkan dua roket Katyusha didapati terjatuh dalam kawasan Green Zone yang menempatkan kedutaan Amerika Syarikat dan kedutaan negara-negara Barat lain, namun tiada mangsa terkorban atau cedera dilaporkan berlaku.


Belum Ada Pemangkin Dalam Pasaran Komoditi Hitam

Harga minyak mentah dunia menyusut dalam sesi awal dagangan Isnin berikutan peningkatan aktiviti cari gali di Amerika Syarikat yang mengekalkan potensi lambakan bekalan minyak mentah global dalam beberapa bulan akan datang.
Isyarat permintaan yang semakin lemah turut melemahkan sentimen pasaran ini yang menyebabkan harga jatuh ke paras berhampiran semasa pengumuman pemotongan bekalan tahun lepas.
Minyak Brent ketika ini didagang di sekitar $47.72 setong setakat pukul 5.50 petang, manakala minyak WTI (West Texas Intermediate) berada di sekitar $45.22 setong.
Harga bagi kedua-dua jenis minyak ini jatuh 14 peratus sejak lewat Mei, apabila pengeluar yang diketuai oleh OPEC melanjutkan pemotongan bekalan sehingga sembilan bulan dengan jumlah 1.8 juta tong sehari.
 Penganalisis mengatakan peningkatan bekalan dari US, dengan Libya dan Nigeria mengimbangi usaha yang dijalankan oleh OPEC.
“Sesiapa yang mahu menentukan harga terendah yang akan dicapai oleh harga minyak mentah, perlu memberi perhatian kepada faktor sebelah penawaran yang menyebabkan harga jatuh sejak lewat Mei,” kata penganalisis di PMV Tamas Varga.
Data Jumaat lalu menunjukkan penambahan pelantar kepada rekod 22 minggu berturut-turut yang membawa jumlah kepada 747 pelantar.
Menteri minyak Arab Saudi Khalid Al-Falih berkata pasaran minyak mentah memerlukan masa untuk mengimbangi harga semasa.


Ada Yang Melompat Selepas Data Jerman Diumumkan?

Euro meningkat sederhana berbanding US Dollar selepas pengumuman Indeks Perniagaan IFO Jerman.
EUR/USD meningkat 0.08% dalam sesi ini.
EUR/USD, 15 minit
Data awal menunjukkan bahawa Indeks Perniagaan IFO Jerman jatuh kepada 106.2 bulan ini daripada bacaan 108.3 bulan Julai. Angka ini tidak menepati ramalan awal yang menjangka peningkatan kepada 108.5.
 Pada masa yang sama, matawang Amerika itu kekal dibawah tekanan kerana peserta pasaran masih menanti ucapan Yellen.
Pelabur juga menanti data durable goods Amerika Syarikat dan tuntutan pengangguran awal bagi petunjuk yang lebih mendalam terhadap kekuatan ekonomi.
Euro mencatat rekod lebih tinggi berbanding Pound, dengan EUR/GBP menguat 0.20% kepada 0.8529.
Hari anda tidak akan lengkap jika terlupa untuk baca artikel ini! Klik disini sekarang!


Dahsyat! USD Tertinggi 37 Tahun Berbanding Pound Sterling

US dolar kembali mengurangkan keuntungan selepas mencapai paras tertinggi baharu berbanding pesaing utamanya, di mana yen telah menjunam ke tahap terendah 24 tahun sementara pound pula paling lemah 37 tahun.
Buat pertama kali sejak Ogos 1998, yen telah merosot jauh pada 144.99 berbanding greenback, semakin hampir dengan puncak tertinggi harga 147.43 yang disentuh pada tahun tersebut.
Sementara itu, mata wang pound pula menyusut rendah pada 1.1407 berbanding US dolar, tahap terlemah sejak 1985.
Walaupun begitu, sebaik sahaja menyentuh paras ketinggian baharu, dolar greenback kembali menurun pada sesi New York yang mungkin disebabkan oleh pengambilan untung oleh pelabur.
 Pendirian hawkish pembuat dasar Bank of England (BOE) ketika perbicaraan laporan dasar monetari di hadapan Parlimen UK pada Rabu malangnya gagal merangsang mata wang pound untuk meningkat, sebaliknya kelemahan US dolar membantu ia pulih dari paras terendah.
Dalam pada itu, euro kembali mempamerkan lonjakan harga susulan kejatuhan ke paras terlemah 20 tahun sebelumnya, yang mungkin disokong oleh jangkaan kenaikan kadar faedah yang agresif oleh Bank Pusat Eropah (ECB).
Mesyuarat polisi ECB yang akan berlangsung pada sesi Eropah dijangka akan menyaksikan kadar faedah dinaikkan sebanyak 75 mata asas sebagai usaha bank pusat untuk membendung inflasi.
Di samping itu, dolar loonie didagangkan sedikit meningkat selepas Bank of Canada (BOC) meningkatkan kadar sebanyak 75 mata asas kepada 3.25% pada Rabu.


Matawang CAD Melonjak Tinggi Selepas Keputusan BoC Mengekalkan Kadar Faedah 1.25%

Matawang CAD melonjak selepas pengumuman polisi monetari bank pusat Kanada pada pukul 10 malam tadi apabila BoC dilihat membuang beberapa ayat dan perkataan yang berbaur dovish dalam kenyataan awalnya.
Bank of Canada (BoC) mengambil keputusan untuk mengekalkan kadar faedahnya pada paras 1.25% pada Rabu.
Bank pusat telah menaikkan kadar faedahnya sebanyak tiga kali pada 2017 dan sejak itu tidak pernah menaikkan kadar faedah sehingga kini. Ia mungkin disebabkan beberapa data ekonomi yang kurang memuaskan sejak awal tahun 2018.
Pembuat polisi ketika ini sedang meneliti perubahan paras hutang rakyat Kanada dan juga pasaran perumahan terhadap kenaikan kadar faedah. Ketidaktentuan rundingan perjanjian NAFTA (North American Free Trade Agreement) juga sedang diteliti secara rapat dengan belum ada kata putus sehingga kini.
 Dalam kenyataan yang dikeluarkan, BoC berkata ketidaktentuan dalam polisi telah menekan pelaburan perniagaan global dan juga terdapat tekanan di beberapa buah negara pesat membangun.
“Keseluruhannya, perkembangan sejak April telah mengukuhkan pendirian ahli-ahli BoC bahawa kadar faedah yang lebih tinggi diperlukan untuk mengekalkan inflasi hampir kepada sasaran.”
Dalam masa yang sama BoC telah membuang kenyataan ‘dovish‘ iaitu, “beberapa polisi monetari akomodasi masih diperlukan bagi mengekalkan inflasi di paras sasaran.” Ini lah penyebab kepada lonjakan matawang Kanada pada awal tadi.
BoC juga telah membuang perkataan “cautious” (berhati-hati) dalam kenyataan polisi yang dikeluarkan tadi.


Data Inflasi AS Bakal Tolong Trader Untung Besar Minggu Ini!

USD kuat pada awal minggu
Tumpuan beralih pada data inflasi AS
Data inflasi bakal jadi penentu jangkaan kadar faedah seterusnya

Raja mata wang US dolar meraih sokongan untuk meningkat pada permulaan dagangan awal minggu ketika pelabur kini memberi tumpuan kepada data inflasi Amerika Syarikat yang akan dikeluarkan pada hari Selasa.
Penting untuk pelabur ambil tahu tentang inflasi kerana ia akan menentukan hala tuju dalam penetapan dasar monetari polisi Federal Reserve (Fed) yang selanjutnya.
Harga pengguna AS diramalkan terus menunjukkan penurunan tetapi pada kadar lebih perlahan daripada 6.5% kepada 6.2% tahun ke tahun pada bulan Januari.
Terdahulu, Pengerusi Fed Jerome Powell telah memberitahu bahawa tekanan inflasi di negara itu mula menurun (disinflasi) dan ini memberi peluang untuk bank pusat melaksanakan kenaikan kadar faedah sebanyak 25 mata asas pada mesyuarat Februari.
 Pun begitu, laporan pekerjaan AS yang kuat dalam non-farm payroll (NFP) telah menggugat keyakinan pelabur untuk Fed menamatkan pengetatannya.
Malah, Powell juga mengatakan bahawa jika data pekerjaannya kukuh dan inflasi kekal tinggi secara berterusan, beliau menjangkakan kadar faedah akan meningkat lebih tinggi daripada jangkaan.
Faktor ini adalah antara pendorong yang membantu US dolar untuk bangkit dari paras terendahnya susulan mesyuarat polisi 2 minggu lalu, dan kini data inflasi pula jadi tumpuan pelabur untuk jangkaan seterusnya.
Pada waktu penulisan, indeks dolar yang mengukur kekuatan dolar greenback diniagakan 0.2% lebih tinggi pada 103.81 berbanding kebanyakan mata wang utama.
Turut menjadi tumpuan pelabur minggu ini adalah data inflasi UK yang dikeluarkan pada hari Rabu, menyaksikan mata wang pound diniagakan menyusut pada sesi Asia.
Yen pula memadamkan semua keuntungan yang diraih pada Jumaat dengan pelabur terus mengikuti perkembangan mengenai calon yang bakal dilantik sebagai gabenor Bank of Japan (BOJ) akan datang.


Amerika Syarikat Bakal Keluarkan Lesen, Luluskan Jualan Kepada Huawei

Pentadbiran Trump tidak lama lagi akan mengeluarkan lesen beberapa syarikat Amerika Syarikat (AS) untuk menjual barang-barang tertentu kepada syarikat gergasi telekomunikasi Huawei Technologies Co Ltd sementara wakil perdagangan dua negara itu akan bertemu hari ini untuk rundingan perdagangan.
AS sebelum ini menyenaraihitamkan dan menyekat Huawei daripada membeli komponen-kompenen tertentu daripada syarikat AS tanpa kelulusan kerajaan dan menghadkan akses kepada teknologi penting sepeti Google Mobile Services.
Huawei telah dituduh atas risiko keselamatan negara oleh Washington yang mendakwa teknologi itu digunakan China untuk mengintip rakyat AS, bagaimanapun dinafikan berulang kali oleh Huawei.
 Syarikat-syarikat AS boleh mendapatkan lesen untuk produk tertentu yang dikecualikan daripada larangan itu. Jabatan Perdagangan AS telah menerima lebih daripada 130 permohonan dari syarikat untuk mendapatkan lesen untuk menjual barangan kepada Huawei.
Pentadbiran Trump telah meluluskan hal itu pada minggu lepas yang akan membenarkan sesetengah syarikat AS memilih untuk tidak mematuhi larangan terhadap Huawei baru-baru ini, menurut laporan daripada New York Times.
Keputusan ini akan memberi harapan kepada syarikat AS yang telah lama menantikan petunjuk daripada Trump selepas beliau berjanji untuk membantu syarikat yang berurusan dengan China.
Perkembangan rundingan perdagangan antara AS dan China kekal sebagai pemacu pasaran utama hari ini. Pasaran disajikan dengan pelbagai jenis berita dengan isyarat bercampur yang berupaya untuk mempengaruhi pergerakan matawang utama termasuk yuan China.


5 Berita Forex Penting Tumpuan Pasaran Minggu Ini (22-26 Februari 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Iklim Perniagaan Jerman Tinjauan ifo (Isnin 5.00 Petang): Data yang akan menjadi petunjuk kesihatan ekonomi terbesar di Eropah ini adalah daripada tinjauan terhadap perniagaan-perniagaan semasa dan jangkaan untuk 6 bulan berikutnya. Pelabur akan menilai sama ada sektor perniagaan bergerak dengan baik atau sebaliknya berdasarkan bacaan tinjauan semasa.
Laporan Data Pekerjaan UK (Selasa 3.00 Petang): Tuntutan pengangguran di UK susut kepada angka 7,000 pada Disember daripada 64,300 pada bulan sebelumnya. Bacaan terbaru untuk bulan Januari akan dinilai bersama indeks purata pendapatan dalam tempoh 3 bulan serta kadar pengangguran di UK.
 Data Inflasi Eropah (Selasa 6.00 Petang): Bacaan akhir bagi indeks harga pengguna Eropah dijangka tidak berubah dengan bacaan sebelumnya pada kadar 0.9%. Namun bacaan ini telah pun menunjukkan peningkatan berbanding paras negatif sebelum ini.
Mesyuarat Polisi Monetari Bank Pusat New Zealand (Rabu 9.00 Pagi): Reserve Bank of New Zealand (RBNZ) dijangka akan terus mengekalkan kadar faedah tidak berubah di paras 0.25%. Kenyataan susulan oleh bank pusat akan dijadikan petunjuk oleh pelabur untuk polisi di masa hadapan.
Data Keluaran Dalam Negara Kasar AS (Khamis 9.30 Malam): Bacaan data KDNK Amerika Syarikat untuk suku terakhir 2020 akan menjadi tumpuan para pelabur. Angka bacaan awal susut rendah semula kepada 0.4% setelah suku sebelumnya mencatatkan lonjakan. Bacaan seterusnya dijangka tidak banyak berubah di paras yang kekal rendah.


Dah Capai Paras Ketinggian Terbaru, GBP/USD Menjunam Semula

Pound Sterling pamerkan prestasi dagangan cemerlang di awal minggu apabila berjaya melonjak sebaik sahaja sesi pasaran Asia bermula pada Isnin.
Pada carta harga bagi pasangan mata wang GBP/USD juga dapat dilihat harga telah bergerak membuat kenaikan di atas paras 1.33000 sebelum ini sehingga menuju ke paras ketinggian 1.34000.
Harapan terhadap pengumuman rundingan Brexit pada minggu ini menjadi faktor menyokong pengukuhan Pound Sterling.
Ketua Perunding Brexit Kesatuan Eropah (EU) Michel Barnier menyatakan masih lagi terdapat perbezaan pendapat berterusan dalam rundingan namun kedua-dua pihak sedang berusaha untuk mencapai persetujuan.
Setelah kenaikan harga menghampiri paras 1.34000, pasaran dikejutkan dengan penurunan semula harga susulan pengukuhan US dolar di awal sesi New York.
Harga kembali menjunam sekitar 130 pips di bawah paras 1.33000 namun menutup dagangan sesi New York di atas paras tersebut semula.
 Diperhatikan pada pergerakan di rangka masa 1 jam, paras Moving Average 50 (MA50) menjadi paras sokongan harga yang menghalang harga jatuh lebih rendah.
Pelabur akan kembali menantikan reaksi pasaran serta memantau sentimen semasa dalam menentukan arah pergerakan selanjutnya selepas pergerakan drastik harga semalam.
Kenaikan harga akan kembali menguji paras resistance 1.34000 untuk harga terus mencatatkan paras ketinggian terbaru sejak dagangan September lalu.
Namun jika harga berjaya membuat penurunan di bawah paras 1.33000 menembusi zon RBS (resistance become support) tersebut, penurunan harga dijangka akan menuju semula ke paras tumpuan 1.32000 sebelum ini.
Lihat gambar carta pasangan mata wang GBP/USD di bawah untuk rujukan analisis teknikal anda.


Federal Reserve Perlu Bertindak Jika Coronavirus Jejaskan Ekonomi A.S – Fed Harker

Presiden Federal Reserve (Fed) Philadelphia, Patrick Harker memberitahu bank pusat Amerika Syarikat kini sedang memantau dengan lebih dekat mengenai perkembangan terhadap impak coronavirus ke atas ekonomi global.
Menurut Harker, kebimbangan terhadap penularan wabak coronavirus boleh menjejaskan pertumbuhan. Bagaimanapun, masih terlalu awal untuk menyatakan kesannya terhadap ekonomi global, tetapi impak ke atas ekonomi China merupakan sesuatu yang perlu diperhatikan.
Beliau berpendapat jika Fed mengambil langkah rangsangan untuk mengurangkan kadar faedah, ia tetap tidak dapat menawarkan lebih banyak bantuan kepada syarikat yang mengalami gangguan rantaian bekalan disebabkan penutupan operasi susulan penyebaran wabak ini.
 Bagaimanapun, menurut beliau, jika bank pusat melihat situasi semakin memburuk dan terdapat kesan ketara terhadap ekonomi A.S, maka Fed perlu mempertimbangkan langkah sewajarnya.
Harker yang berucap di University of Delaware pada Isnin, berpendapat bahawa Fed perlu kekalkan kadar faedah buat masa ini dan beliau menjangkakan pertumbuhan ekonomi akan mencapai 2% tahun ini, manakala kadar pengangguran pula kekal berada di bawah paras 4% dalam beberapa tahun.
Harker merupakan salah seorang ahli Fed yang mengundi dalam keputusan FOMC tahun lepas, hanya menyokong untuk pemotongan kadar faedah pertama, manakala dua lagi tidak dipersetujui oleh beliau.
Sebelum mesyuarat dasar pada minggu lepas berlangsung, beliau memberitahu bahawa terdapat kecenderungan untuk kadar faedah yang rendah, di mana ia boleh menggalakkan pelabur untuk mengambil risiko.


Kenyataan Balas BOE Terhadap Kesatuan Eropah Dalam Isu Brexit

Bank of England (BOE) telah membantah tindakan Kesatuan Eropah (EU) kerana mempertaruhkan risiko bahawa £29 trilion ($ 38 trilion) derivatif mungkin tidak dapat diperdagangkan selepas Mac tahun hadapan.
Dalam Laporan Kewangan, yang diterbitkanpada hari Rabu, bank pusat U.K. melaporkan kerajaan British telah berkomitmen terhadap perjanjian sementara bermula Mac 2019 walaubagaimanapun EU belum membuat janji yang sama. Britain dijangka meninggalkan blok itu pada 29 Mac, 2019.
BOE risiko terbesar Brexit terhadap perkhidmatan kewangan berlaku pada kedua-dua belah pihak iaitu EU dan U.K. Juser perlu untuk memastikan kesinambungan derivatif sedia ada.
Dalam laporan tersebut, bank pusat UK mengatakan bahawa EU tidak”menunjukkan penyelesaian yang serupa dengan terhadap perjanjian rejim kebenaran sementara.
 Bank itu menganggarkan bahawa perkara ini jika tidak ditangani boleh menjejaskan kira-kira satu perempat kontrak derivatif antara U.K dan Kawasan Ekonomi Eropah (EEA), dengan nilainya sekitar £ 29 trilion. Daripada jumlah itu, sekitar £ 16 trilion adalah disebabkan oleh kematangan derivatif selepas Britain meninggalkan EU.
Derivatif ialah kontrak antara dua atau lebih pihak yang nilainya berdasarkan aset kewangan asas seperti saham, bon, komoditi, mata wang atau kadar faedah.
Kerajaan U.K telah komited untuk meluluskan, termasuk membolehkan rakan-rakan EEA meneruskan kontrak dengan entiti U.K. jika perlu. Namun pihak berkuasa EU tidak mengumumkan hasrat untuk membolehkan pihak berwenang U.K untuk terus memberi kontrak dengan pihak-pihak di EEA.
Tuduhan/kenyataan ini dapat dilihat sebagai tindak balas terhadap kritikan EU minggu lalu yang mendakwa bank U.K. tidak bersedia untuk hard Brexit.